c: text/html

text:
1Na i vola ni kawa i Jisu Karisito, na luve i Tevita, na luve i Eparaama. 2E tama i Aisake ko Eparaama, ka tama i Jekope ko Aisake, ka tama i Juta kei iratou na tuakana kei iratou na tacina ko Jekope, 3e tama i Veresi kei Sera ko Juta, ka tinadrau ko Tema, ka tama i Eseroma ko Veresi, ka tama i Erami ko Eseroma, 4ka tama i Amenatave ko Erami, ka tama i Nasoni ko Amenatave, ka tama i Salimoni ko Nasoni, 5ka tama i Poasa ko Salimoni, ka tinana ko Reapi, ka tama i Opeti ko Poasa, ka tinana ko Ruci, ka tama i Jese ko Opeti, 6ka tama i Tevita na tui ko Jese. E tama i Solomoni ko Tevita na tui, ka tinana na wati Uraia, 7ka tama i Riopoama ko Solomoni, ka tama i Apaijia ko Riopoama, ka tama i Asa ko Apaijia, 8ka tama i Josefata ko Asa, ka tama i Jorame ko Josefata, ka tama i Usaia ko Jorame, 9ka tama i Jocami ko Usaia, ka tama i Aasi ko Jocami, ka tama i Esekaia ko Aasi, 10ka tama i Manasa ko Esekaia, ka tama i Emoni ko Manasa, ka tama i Josaia ko Emoni, 11ka tama i Jekonaia kei iratou na tuakana kei iratou na tacina ko Josaia, donuya na gauna ni nodra kau yani ki Papiloni. 12Ia ni ra sa kau ki Papiloni e a qai sucu ko Salacieli na luve i Jekonaia, ka tama i Serupepeli ko Salacieli, 13ka tami i Apiuta ko Serupepeli, ka tama i Elaiakimi ko Apiuta, ka tama i Asori ko Elaiakimi, 14ka tama i Setoki ko Asori, ka tama i Akeimi ko Setoki, ka tama i Iliuta ko Akeimi, 15ka tama i Iliasa ko Iliuta, ka tama i Matani ko Iliasa, ka tama i Jekope ko Matani, 16ka sa i Jekope na tama i Josefa na wati Meri, ka a sucu mai vua ko Jisu, ko koya ka vakatokai me Karisito. 17O koya goua sa mani tinikava taucoko kina na i tabatamata mai vei Eparaama ki vei Tevita, ka tinikava na i tabatamata mai vei Tevita ki na nodra kau ki Papiloni, ka tinikava na i tabatamata mai na nodra kau ki Papiloni, ki vei Karisito. 18E vaka oqo na sucu i Jisu Karisito. E a sa musuki tu ko Meri na tinana vei Josefa, ia ni se bera ni rau la'ki tiko vata sa votu na nona bukete mai vua na Yalo Tabu. 19Ia ko Josefa, e na nona yalo dodonu, e sega ni vinakata me vakamaduataki Meri, sa mani lomana kina me sa sereki koya vakavuni ga. 20Ia ni sa vakananuma tiko ko koya na ka oqo, sa qai rairai vua e na tadra e dua na agilosi ni Turaga, ka kaya, “Josefa, na luve i Tevita, kakua ni rere ni kauti Meri na watimu, ni sa mai vua na Yalo Tabu na ka sa kunekunetaka; 21e na vakasucuma ko koya e dua na gonetagane, ka mo vakayacani koya me yacana ko Jisu, ni sa i koya e na vakabulai ira na nona tamata mai na nodra i valavala ca.” 22Sa yaco na ka kece ga oqo me vakayacori sara kina na vosa ni Turaga, ka a vosataka na parofita: 23“Raica, e na bukete e dua na goneyalewa ka na vakasucuma e dua na gonetagane, ka ra na vakayacana me ko Imanueli,” a kena i balebale, “na Kalou sa tiko vata kei keda.” 24Ni sa yadra mai na moce ko Josefa, sa vakayacora sara me vaka na ka sa vakarota vua na agilosi ni Turaga; ka sa kauti Meri na watina; 25ia, e a sega ni veiyacovi kaya mada, ka yacova ni sa vakasucuma oti ko Meri na luvena tagane; a sa vakayacana ko Josefa me ko Jisu.
Copyrighted Material
Learn More

robotstxt: allowed

filter: keep


text:
Logan lavetaki na iyaloyalo taucoko
Logan 2017 lavetaka na iyaloyalo Vakacavara na Varanise
📅 Tikinisiga ni vakacegu mai : 1 o Masi 2017 📅
📺 Ni : James Mangold, Hugh Jackman, Patrick Stewart 📺
🎦Na mataqali : Cakacaka, Veika e dau tadrai, Ilakolako 🎦
🇺🇸Duikaikai : Amerika 🇺🇸
Logan taucoko 2017 Lavetaka na taucoko ni galala na iyaloyalo
Iyaloyalo Logan 2017 na iyaloyalo ni lavetaki vinaka sara na ituvaki 720p kei na HD ena initaneti. Keimami sa sureti kemuni mo ni sikova na noda telechargerfilm24.com ni vanua
Raica na iotioti ni iyaloyalo mai Logan 2017. Ena veisiga, ko na kunea ena noda iyaloyalo vou ni imatai. Eda cabora na iyaloyalo yavala ena kei na “AVI” / “MP4”. Eda cabora yani kina na iyaloyalo yavala vou ena super ni ivakatagedegede. Duavata kei na noda ilawalawa ni dausarasara oqo!
itukutuku yaga sara me baleta na iyaloyalo, Kiliki eke
Synopsis
E lewe duadua ga ni ratou na digitaki e na kina cecere me fraction ni iyaloyalo oya na Patrick Stewart, Ka sa vakayacori ena e dua na wekana mai muri, Na gauna a vakamatei vakaloloma kina na mutants duidui kece ga. Cauravou ni Daphne qito kidavi na X-23, Sega ni gone Wolverine clone, jisi Hoyd Holbrook Donald Pierce. Tamata sega MI-cyborg, kei na kena itinitini o Sitiveni dauveivoli Caliban, raici ’ UN rawa me vakatakila na tale eso na mutants ni mutants. Vola na tikinisiga ena Logan lavetaka taucoko na iyaloyalo yani 1 o Masi 2017.
Iyaya ni
- Tu na iyaloyalo Logan,
- Logan iyaya ni vf
- Logan taucoko 2017 telecharger,
- Na iyaloyalo me torrente kina na Logan,
- Logan 2017 iyaya ni vf,
- Logan 2017 ena ruku ni itutu,
- Vf ni Logan iyaya ni ,
- Logan 2017 Lavetaka na vf,
- iyaloyalo Logan 2017 telecharger,
- Lavetaka na Logan,
- Iyaloyalo logan 2017 Dauwiliwili,
- Iyaloyalo ni Logan iyaya ni vf


text:
E VEISAUTAKA NA BULA NA IVOLATABU
Au Dau Yaloca Qai Voravora
SUCU: 1974
VANUA: MEXICO
KA E KILAI KINA: VORAVORA NONA ITOVO NI SE ITABAGONE
NOQU BULA E LIU:
Au sucu ena korolevu o Ciudad Mante , ena yasayasa rairai totoka o Tamaulipas e Mexico. Era dau veikauaitaki qai yalovinaka na lewenivanua. Ia e vanua vakarerevaki ni levu tale ga kina na basulawa.
Au ikarua vei keitou na le va na veitacini tagane. Au papitaiso ena lotu Katolika, au lewe tale ga ni kena matasere ena dua na gauna. Au via cakava na ka e vakamarautaka na Kalou niu leqataka deu lai kama tawamudu i eli.
A biuti keitou o tamaqu niu se qai yabaki lima. Dua na ka noqu rarawa kei na galili. Keitou lomani koya vakalevu, au sega gona ni taura rawa se cava e biubiu kina. Levu na gauna sa cakacaka tu ga o tinaqu me qaravi keitou kina na gone.
Au vakaiulubaletaka na leqa mai vale meu vakalutu vuli kina, meu vakailala tale ga kei ira era qase cake vei au. Au vulica kina na vosavosa ca, vakatavako, butako, kei na vala. Au vulica tale ga na veivacu, veibo, kei na so tale na iwalewale ni vala e vakayagataki kina na liga kei na yava meu rawa ni lewai ira eso tale. Qori e vakavuna na voravora ni noqu itovo niu se itabagone. Levu na gauna au lai coko tu ena veivanavanai e dau caka, vakavica noqu voleka sara ni mate. Dua na ka nona rarawa o tinaqu ni dau lai kauti au mai ena gaunisala au sa davo tu kina me cicivaki au i valenibula!
Gauna au yabaki 16 kina, a gole yani i vale o Jorge keirau se veitokani sara ena gauna keirau se gone kina. A kaya ni dua na iVakadinadina i Jiova, e via wasea vei keitou e dua na itukutuku bibi. E vakamacalataka na ka e vakabauta qai yavutaka qori ena iVolatabu. Au taleitaka sara ga na ka au rogoca me baleta na yaca ni Kalou kei na nona inaki, niu se sega ni bau wilika na iVolatabu. Keitou mani ciqoma na veisureti i Jorge me keitou vulica na iVolatabu.
VEISAUTAKI AU NA IVOLATABU:
Au lomavakacegu dina niu rogoca ni sega ni yavutaki ena iVolatabu na ivakavuvuli ni eli. (Same 146:4; Dauvunau 9:5) Sa oti sara ga e keri na rere vakalialia a tu vei au e liu me baleta na Kalou. Au sa qai vakadeitaka ni Tama dauloloma, qai vinakata mera marautaka na bula na luvena.
Au liaca ni toso tiko noqu vuli iVolatabu ni dodonu meu veisautaka noqu itovo. E bibi meu yalomalumalumu, meu muduka tale ga noqu ivakarau voravora. E vukei au vakalevu na ivakasala ena 1 Korinica 15:33. E tukuni kina: “Na ilala ca e vakacacana na itovo vinaka.” Au taura rawa e kea ni dodonu meu digia vinaka noqu ilala keu via veisautaka noqu itovo. Au mani vakanadakui ira noqu ilala makawa, au lai vakailala kei ira na lotu vaKarisito dina. O ira qori era sega ni veimoku se voravora nodra itovo mera walia kina nodra leqa. Ia era muria na ivakavuvuli vakaivolatabu.
Dua tale na tikinivolatabu e vukei au na Roma 12:17-19. E tukuni kina: “Kua ni sauma na ca e caka vei kemuni. . . . Ke rawa, saga moni veiyaloni kei ira na tamata kece. Ni kua ni sauma na ca e caka vei kemuni, . . . ni volai: ‘“E noqu na veisausaumi, au na sauma,” e kaya o Jiova.’” Au vakabauta ni na cakava o Jiova e dua na ka ena veika tawadodonu ena gauna kei na sala e donu vua. Toso na gauna, sa tekivu veisau vakamalua na noqu itovo.
Dua na ka guiguilecavi dredre a yaco ena dua na siga niu gole tiko i vale. Era buturaki au e dua tale na ilala daubasulawa keimami dau veimecaki tu e liu. A mokuta na dakuqu na nodra iliuliu qai kaya, “Cakava sara e dua na ka!” Au masu vakalekaleka ga vei Jiova, au kerea na nona veivuke meu vosota na veika e caka vei au. Dua na ka noqu via veisausaumi, ia au sega ni cakava ya. Keirau sota tale kei na nodra iliuliu na ilala ya ena siga tarava. E tuburi au na cudru katakata, ia au masu lo vei Jiova me vukei au meu lewa vinaka noqu cudru. Au kurabui ni gole mai na cauravou ya qai kaya: “Vosoti au ena ka e yaco ena bogi. Kila na cava, au via vakataki iko. Au via vulica na iVolatabu.” Au marau sara ga niu lewa vinaka noqu cudru! Keirau vuli iVolatabu rawa kina kei na cauravou ya.
Ka ni rarawa ni ratou muduka nodratou vuli iVolatabu na vo ni noqu vuvale. Ia au vakadeitaka meu vuli tiko ga, me kua ni dua na ka e tarova ya. Au kila ni na seavu na noqu rarawa keu veimaliwai wasoma kei ira na tamata ni Kalou, o ira qori era sa na noqu lewe ni vuvale vou. A toso vinaka noqu vuli iVolatabu, au qai papitaiso meu iVakadinadina i Jiova ena 1991.
KENA YAGA:
Au dau yaloca tu e liu, veivakasaurarataki, qai voravora. Ia e veisautaka vakadua na noqu bula na Vosa ni Kalou. Au sa gugumatua tiko ena gauna qo ena vunautaki ni itukutuku veivakacegui ena iVolatabu. Sa 23 na yabaki noqu vakaitavi voli ena cakacaka qori.
Au lai veivuke vakalailai ena valenivolavola ni iVakadinadina i Jiova e Mexico. Keirau sota e keri kei Claudia, e dua na goneyalewa lotu vaKarisito gugumatua, keirau qai vakamau ena 1999. Qori e dua na veivakalougatataki i Jiova vei au!
Keirau a veiqaravi ena ivavakoso ni vosa vagalu e Mexico, ena nodra vukei na didivara mera kilai Jiova. Oti keirau sureti me keirau lai veivakavulici ena iVolatabu e Belize. E sega ni levu sara na ka keirau taukena, ia keirau marautaka tiko na neirau veiqaravi. Keirau sega ni veivutunitaka na neirau toki i kea.
A tomana tale o tinaqu na nona vuli iVolatabu, qai papitaiso. Sa iVakadinadina i Jiova tale ga na tuakaqu, o watina, kei na tolu na luvedrau. Au a vunau vei ira eso na noqu itokani makawa, era sa qaravi Jiova tale ga ena gauna qo.
Ka ni rarawa nira sa mate eso na lewe ni noqu vuvale nira sega ni veisautaka na nodra itovo voravora. De dua au sa na tu tale ga ena ibulubulu ena gauna qo keu a sega ni veisau. Au vakavinavinaka vei Jiova ni solia vei au na gauna meu qaravi koya, meu veimaliwai kei ira na nona tamata era vosovoso qai yalovinaka ena nodra vukei au meu bulataka na ivakavuvuli vakaivolatabu.


text:
NA VALE NI VAKATAWA Nb. 1 2016 | Cava Meda Dau Dina Kina?
Levu era dau lasu ena loma ni tini na miniti era veivosaki tiko kina. Cava na kena yaga nomu via saga mo duidui?
ULUTAGA LEVU
Se Yaga Tiko ga Noda Dau Dina?
E rawa ni vakadinadinataki qori ena ivakaraitaki i Hitoshi.
ULUTAGA LEVU
Ka ena Yaco Nida Sega ni Dau Dina
Kila na ka dina me baleta na lasu.
ULUTAGA LEVU
Vuna e Yaga Kina Noda Dau Dina
Ka era sotava eso me vakadinadinataki kina ni dau yaga na noda dau dina.
E VEISAUTAKA NA BULA NA IVOLATABU
Me Soli Tale Mada Vei Au e Dua na Yabaki ni Vakacegu kei na Marau
E uqeti Alain Broggio vakalevu na 1 Joni 1:9.
O Bau Kila?
Era caka vakacava na ivolavivigi ena gauna vakaivolatabu, ra qai vakayagataki vakacava? O cei o ira na “iliuliu ni bete” era tukuni ena iVolatabu vaKirisi vaKarisito?
Sala Mo Lomadei Kina
Tolu na sala o rawa ni lomadei kina.
IVAKASALA VUKU MAKAWA E YAGA NIKUA
Kua ni Lomaocaoca
E sega ga i tukuna o Jisu meda kua ni lomaocaoca, e vakaraitaka tale ga na sala meda vakayacora kina.
Cava e Kaya na iVolatabu?
Era rawa ni bula tale na mate?
So Tale na Ka
Ena Walia na iVolatabu Noqu Lomabibi?
Tolu na sala e vakarautaka na Kalou me walia na lomabibi.


text:
WASE VITU
Na iNuinui Totoka me Baleti Ira na Wekada Era sa Takali
Eda kila vakacava ni na yaco dina na veivakaturi?
E vinakata na Kalou me vakaturi ira na mate?
O cei ena vakaturi?
1-3. Na meca cava e cemuri keda kece tiko? Na cava ena vakacegui keda kina na noda dikeva na ka e kaya na iVolatabu?
KAYA mada ke cemuri iko tiko e dua na meca voravora. E kaukaua sara o koya vei iko, e totolo tale ga. O kila ni tamata vakarerevaki dina ni o sa raica sara ga e matamu nona vakamatea eso na nomu itokani. Se mani vakacava na totolo ni nomu cici, e volekati iko tiko ga mai o koya. Ni o nanuma sara tu ga ni sa dreve na nomu sasaga, sa qai basika mai vakasauri e dua e yalataka ni na vakabulai iko. E kaukaua sara o koya e basika mai oqo. E lutu sara ga na nomu icegu!
2 Sega ni o iko ga, o keda kece, e vaka e cemuri keda tiko e dua na meca. Me vaka eda sa dikeva ena wase sa oti, na iVolatabu e vakatoka na mate me meca. E sega ni dua vei keda e rawa ni drovaka na meca qo. Levu vei keda eda sa raica sara ga ni rawai ira na wekada se noda itokani dredre. Ia, e malumalumu sara o mate ni vakatauvatani kei Jiova. E lomani keda o Jiova, e tu vakarau me vukei keda, e sa vakaraitaka oti ni rawa ni vakamalumalumutaki mate. E sa yalataka tale ga ni na vakarusa vakadua na meca qo. E kaya na iVolatabu: “Na iotioti ni meca me vakamalumalumutaki o mate.” (1 Korinica 15:26) Qo e itukutuku vinaka dina!
3 Meda raica mada vakalekaleka na ka e dau yacovi keda ni mate e dua na wekada voleka. Qo eda na raica rawa kina na vuna meda vakanamata kina ena vakayacori ni vosa ni yalayala ni Kalou. A yalataka o Jiova nira na bula tale na mate. (Aisea 26:19) Era na vakaturi. Qo na inuinui totoka me baleti ira na wekada era sa mate.
NI MATE NA WEKADA VOLEKA
4. (a) Na cava eda kaya kina nida na kila na ivakarau ni yalo i Jiova ena noda dikeva na ka a yacovi Jisu ni mate e dua na nona itokani dredre? (b) Na veitokani vakacava a bucina o Jisu?
4 E sa bau takali e dua na wekamu voleka? E rawa ni tarai iko vakabibi na rarawa, mosi, kei na galili. Ena gauna va qori, e bibi meda qara na veivakacegui ena Vosa ni Kalou. (Wilika 2 Korinica 1:3, 4.) Ena yaga vakalevu vei keda na iVolatabu ni tiko kina na rai nei Jiova kei Jisu me baleta na mate. E ucui Tamana vinaka o Jisu. E sega ni lecava o koya na rarawa e dau vakilai ni dua e takali. (Joni 14:9) Ni dau yaco yani i Jerusalemi, nona ivakarau me sikovi Lasarusa kei rau na ganena, o Meri kei Marica, eratou vakaitikotiko ena koro voleka o Pecani. Lakolako eratou sa veitokani dredre sara. E kaya na iVolatabu: “E dau lomani Marica kei tacina kei Lasarusa o Jisu.” (Joni 11:5) Ia me vaka eda dikeva ena wase sa oti, e qai mate o Lasarusa.
5, 6. (a) Cava e yacovi Jisu ena gauna e sotavi ratou kina na weka i Lasarusa ni ratou lolosi voli? (b) Na cava e vakayaloqaqataki keda kina na lolosi nei Jisu?
5 E vakacava na yalo i Jisu ni sa takali na nona itokani dredre? E volatukutukutaki ni lai tomani ratou na weka i Lasarusa o Jisu ena nodratou lolosi. Ni raici ratou, e tuburi koya vakasauri na luluvu. “E vusolo na loma i Jisu.” E qai tomana na itukutuku, “E tagi o Jisu.” (Joni 11:33, 35) E vakaraitaki ena tagi nei Jisu ni sa sega tale ni dua na ka e rawa ni cakava? Sega. E kila o Jisu ni dua na ka vakasakiti e sa vakarau yaco. (Joni 11:3, 4) Ia e se vakila ga o koya na mosi kei na rarawa e kauta mai o mate.
6 E rawa nida kaya gona ni lolosi nei Jisu e vakayaloqaqataki keda. Eda kila kina ni o Jisu kei na Tamana o Jiova erau sega ni taleitaka na mate. Ia na Kalou o Jiova e rawa ni vakamalumalumutaka na meca oya! Meda raica sara mada na ka e cakava o Jisu ena kaukaua e solia vua na Kalou.
“LASARUSA, LAKO MAI TUBA”
7, 8. Na cava e dredre kina ena rai vakatamata me vakabauti ni rawa ni vakaturi o Lasarusa? Na cava e cakava o Jisu?
7 Sa lai bulu toka ena dua na qaravatu o Lasarusa, mani kerea o Jisu me vaqiqici tani na vatu e sogo tu kina na qara oya. Sega ni duavata kei na kerekere oqo o Marica baleta ni sa siga va na mate nei Lasarusa, sa na luca na yagona. (Joni 11:39) Mai na rai gona vakatamata, sa na sega tale ni dua na ka e rawa ni caka!
8 Ia e mani vaqiqici tani na vatu, oti e kaci yani o Jisu ena domolevu: “Lasarusa, lako mai tuba!” Cava e yaco? “E mani lako mai tuba na tagane a mate.” (Joni 11:43, 44) Macala tu ga ni dua na ka nodra marau na tu e kea! Era kila ni sa mate na wekadra lomani o Lasarusa. Ia sa duri tale tu ena kedra maliwa. De dua era nanuma eso nira tadra tiko. Sega ni vakatitiqataki nira na cici mai, ra mokoti Lasarusa ena levu ni nodra marau. E guce sara ga ena tiki ni gauna ya o mate!
9, 10. (a) Na cava e kaya o Jisu ni ivurevure ni nona kaukaua me vakaturi Lasarusa kina? (b) Na cava na yaga ni noda wilika na itukutuku ni veivakaturi e volai ena iVolatabu?
9 A sega ni dokadokai koya o Jisu me kaya ni cakamana qo e vakayacora ga ena nona kaukaua. E vakamatatataka ena nona masu ni bera ni kacivi Lasarusa ni o Jiova ga e vakavuna na veivakaturi. (Wilika Joni 11:41, 42.) E sega tale ga ni imatai ni gauna me vakayagataka kina va qo o Jiova na nona kaukaua. Na vakaturi nei Lasarusa e dua wale ga vei ira na ciwa na veivakaturi e volatukutukutaki ena Vosa ni Kalou. * Ena vakayaloqaqataki keda na noda dikevi ira na ivolatukutuku qo. Era na vakaraitaka vei keda ni sega ni dau veivakaduiduitaki na Kalou, ni a vakaturi ira na gone, qase, tagane, yalewa, Isireli kei ira na sega ni Isireli. Qai dua tale ga na ka na marau era vakila o ira era volatukutukutaki ena vica na italanoa oqo! Kena ivakaraitaki, ena gauna e vakatura kina e dua na yalewa lailai o Jisu, e sega ni tukuni rawa na nodrau “marau” na nona itubutubu. (Marika 5:42) E vakamarautaki rau sara ga na ka e cakava o Jiova, erau na guiguilecava dredre.
10 Era a qai mate tale o ira e vakaturi ira o Jisu. Kena ibalebale qo ni a tawayaga na nodra vakaturi? Sega. Na itukutuku va qo era vakadeitaka eso tale na ivakavuvuli vakaivolatabu, era vaqaqacotaka tale ga na noda inuinui.
VULI MAI NA ITUKUTUKU NI VEIVAKATURI
11. E vakadeitaki vakacava na ka a tukuni ena Dauvunau 9:5 na itukutuku kei Lasarusa?
11 E kaya na iVolatabu ni o ira na mate era “sega sara ga ni kila e dua na ka.” (Dauvunau 9:5) Era sega ni lai bula tale tiko ena dua na vanua. E vakadeitaki qo vei keda ena itukutuku kei Lasarusa. Ena gauna e vakaturi kina o Lasarusa, e bau wewenigusuna vei ira na nona veikilai na totoka ni bula mai lomalagi? Se vakataqayataki ira ena so na italanoa vakarerevaki me baleta na bukawaqa mai eli? Sega. E sega ni dua na ka va ya e volai ena iVolatabu ni cavuta o Lasarusa. Ena va na siga a mate tu kina, a “sega sara ga ni kila e dua na ka.” Na kena ituvaki e vaka sara ga e dua e moce lutu.—Joni 11:11.
12. Eda kila vakacava ni a vakaturi dina o Lasarusa?
12 Eda kila tale ga mai na itukutuku ya ni a vakaturi dina o Lasarusa. A vakaturi koya o Jisu nira rai tu na ilawalawa levu. O ira mada ga na iliuliu vakalotu era dau cati Jisu era sega ni vakalasuya rawa ni a veivakaturi dina o koya. Ia era a kaya ga: “Sa levu nona cakamana na tamata qo [Jisu], cava meda cakava?” (Joni 11:47) Levu na lewenivanua era lako sara mera lai raici Lasarusa. Kena itinitini ni levu cake ga era vakabauti Jisu. Era raica ni o Lasarusa e dua na ivakadinadina bula ni o Jisu e italai ni Kalou. E sega nira veiba rawa tale na iliuliu ni lotu vakaJiu, sa ra qai bosea mera vakamatei Jisu kei Lasarusa.—Joni 11:53; 12:9-11.
13. Na yavu cava eda vakabauta kina ni o Jiova e rawa sara ga ni vakaturi ira na mate?
13 E ka sesewa me vakabauti na veivakaturi? Sega, ni a tukuna sara ga o Jisu ni na yaco na gauna era na vakaturi “o ira kece na tu ena ibulubulu nanumi.” (Joni 5:28) E bulia na kabula kece o Jiova. Me dredre meda vakabauta ni rawa ni vakabula tale e dua e sa mate? Ena vakatau qo ena nona rawa ni nanuma na veika matailalai me baleti ira na mate. E rawa ni nanumi ira na wekada voleka era sa mate? E sega ni tukuni rawa na levu ni kalokalo era robota tu na noda lomalagi, ia na Kalou e kila na yacadra yadua! (Aisea 40:26) Koya gona, e rawa vei Jiova me nanuma na veika matailalai me baleti ira na wekada voleka era sa mate, e sega tale ga ni ka dredre vua me vakabulai ira tale.
14, 15. Me vaka e cavuta o Jope, na cava na rai i Jiova me baleta na nodra vakabulai tale na mate?
14 Ia na cava na rai i Jiova? Ena taleitaka me vakaturi ira na mate? E kaya na iVolatabu ni na taleitaka sara ga. A taroga na turaga yalodina o Jope: “Ke mate e dua na tamata, ena bula tale?” A vosa tiko o Jope me baleta na nona lai wawa toka ena ibulubulu me yacova na gauna e nanumi koya kina na Kalou. E kaya o koya vei Jiova: “Oni na kaci mai, au na rogo yani. Oni na vinakata vakalevu na cakacaka ni ligamuni.”—Jope 14:13-15.
15 Vakasamataka mada! E rai vakanamata o Jiova ena gauna me vakabulai ira tale kina na mate. Sega li ni veivakacegui meda kila ni va ya o Jiova? Ia vakacava na veivakaturi sa tu qo e matada? O cei ena vakaturi, era na vakaturi mera bula e vei?
“O IRA KECE NA TU ENA IBULUBULU NANUMI”
16. Na ituvaki vakacava era na bula kina o ira na mate era vakaturi mai?
16 Levu sara na ka eda vulica ena itukutuku ni veivakaturi ena iVolatabu me baleta na veivakaturi sa voleka mai. O ira na vakaturi ena gauna ya era a vakaturi ga ena dela i vuravura, ra qai veimaliwai tale kei ira na wekadra voleka. Ena va tale ga qo na veivakaturi sa voleka—ia ena uasivi sara. Me vaka eda sa vulica ena Wase 3, e inaki ni Kalou me parataisi na vuravura taucoko. Era na sega gona ni vakaturi na mate mera bula tale ena vuravura e levu kina na ivalu, basulawa, kei na tauvimate. Sa na rawa sara ga nira bula tawamudu ena vuravura qo ena ituvaki mamarau qai totoka vakaoti.
17. Ena vakacava na rabailevu ni veivakaturi?
17 O cei ena vakaturi? E kaya o Jisu nira “na rogoca na domona o ira kece na tu ena ibulubulu nanumi mera tu cake mai.” (Joni 5:28, 29) E kaya tale ga na Vakatakila 20:13: “E qai solia mai o wasawasa na mate era tu kina, e solia tale ga mai o mate kei na iBulubulu na mate era tu kina.” (Raica na iKuri tabana e 212-213.) Ena vakalalai na ibulubulu qo. Era na bula tale na vica vata na bilioni era tu kina. E kaya na yapositolo o Paula: “Nira na vakaturi mai na yalododonu kei ira na sega ni yalododonu.” (Cakacaka 24:15) Na cava na kena ibalebale ya?
18. O cei era okati mera “yalododonu” era na vakaturi? E uqeta vakacava na nomu bula na inuinui qo?
18 O ira na “yalododonu” era okati kina e levu eda wilika na kedra itukutuku ena iVolatabu era a bula ni bera ni mai bula e vuravura o Jisu. De dua o na vakasamataki Noa, Eparama, Sera, Mosese, Ruci, Esiteri, kei na levu tale. Eso na tagane kei na yalewa vakabauta qo era cavuti ena Iperiu wase 11. Ia o ira na “yalododonu” qo era okati tale ga kina na tamata i Jiova era mate ena noda itabagauna. E sega ni vakabekataki ni vakaukauataki keda dina na inuinui ni veivakaturi, eda sega ni rerevaka kina na mate.—Iperiu 2:15.
19. O cei o “ira na sega ni yalododonu”? Na cava e dulaka vakayalololoma vei ira o Jiova?
19 Vakacava o ira era sega ni qaravi Jiova se talairawarawa vua nira a sega ga ni kilai koya? O ira na vica vata na bilioni na “sega ni yalododonu” qo era na sega ni guilecavi. Era na vakaturi tale ga qai soli vei ira na gauna kei na galala mera vulici koya na Kalou dina ra qai qaravi koya. Era na vakaturi na mate ena loma ni duanaudolu na yabaki qai soli vei ira na galala mera tomani ira na tamata yalodina e vuravura ena nodra qaravi Jiova. Qo e dua na gauna vakasakiti dina. Na gauna qo e vakatoka na iVolatabu me Siga ni Lewa. *
20. E vanua vakacava o Qiena? O cei ena lai tini e kea?
20 Kena ibalebale beka oqo nira na vakaturi na tamata kece era bau bula e vuravura? Sega. E kaya na iVolatabu ni so na mate era tu mai Qiena, e dau vakadewataki me o ‘eli’ ena iVolatabu vakaviti. (Luke 12:5) Na yaca, Qiena, a vakatokai taumada kina na ibenubenu e koto ena daku ni bai e Jerusalemi makawa. E dau lai kama e kea na yago mate kei na veimataqali benu. Era dau biuta e kea na Jiu na yagodra na tamata era kaya ni sega ni ganita mera bulu, se vakaturi. O Qiena gona e vakaibalebaletaka vinaka sara ga na rusa vakadua. Ena lewai ira na mate kei na bula o Jisu, ia e Turaganilewa levu duadua o Jiova. (Cakacaka 10:42) Ena sega ni vakaturi ira e okata mera tamata ca ra qai sega ni via veisau.
NODRA VAKATURI NA LAKO I LOMALAGI
21, 22. (a) Na cava e dua tale na mataqali veivakaturi? (b) O cei e isevu me vakaturi ina bula vakayalo?
21 E tukuna na iVolatabu e dua tale na mataqali veivakaturi, nodra vakaturi eso mera lai bula ena yago vakayalo i lomalagi. E dua wale ga na ivakaraitaki ni veivakaturi va qo e volai ena iVolatabu, na vakaturi nei Jisu Karisito.
22 Ni sa vakamatei o Jisu, a sega ni vakalaiva o Jiova me tiko ga ena iBulubulu na Luvena yalodina. (Same 16:10; Cakacaka 13:34, 35) E qai vakaturi Jisu na Kalou, ia e sega ni vakaturi koya ena yago vakayago. E vakamacalataka na yapositolo o Pita ni “vakamatei o koya [Karisito] ena yago vakayago, ia e qai vakabulai ena yago vakayalo.” (1 Pita 3:18) Qo e dua dina na cakamana vakatubuqoroqoro. Sa bula tale o Jisu, ia e sa kabula vakayalo! (Wilika 1 Korinica 15:3-6.) O Jisu e isevu sara ga ni veivakaturi lagilagi va qo, ia ena sega ni kena iotioti.—Joni 3:13.
23, 24. O cei era lewe ni “qelenisipi lailai” i Jisu, era lewe vica?
23 Ni bera ni mate o Jisu, sa tukuna vei ratou nona imuri yalodina ni gauna sa na suka kina i lomalagi, sa na lai “vakarautaka e dua na tikina” me nodratou. (Joni 14:2) E vakatokai ira na lai bula i lomalagi o Jisu mera “qelenisipi lailai.” (Luke 12:32) E lewe vica na lotu Vakarisito yalodina era na lewe ni ilawalawa qo? E kaya na yapositolo o Joni ena Vakatakila 14:1: “Niu rai yani, au raica sara na Lami ni tucake tu e Ulu i Saioni, era tucake vata tu kei koya e 144,000, e volai e yadredra na yacana kei na yaca i Tamana.”
24 O ira na lotu Vakarisito lewe 144,000 qo, wili kina o ratou na yapositolo yalodina i Jisu, era na vakaturi mera lai bula i lomalagi. Era na vakaturi ena gauna cava? E vola na yapositolo o Paula nira na vakaturi donuya na gauna ni nona tiko vakatawarairai o Karisito. (1 Korinica 15:23) O na raica ena Wase 9 nida sa bula sara tu ga ena gauna oya. Koya gona, o ira na vo ni 144,000 era mate ena noda gauna qo era na sega tale ni wawa nira sa na vakaturi sara mera lai bula i lomalagi. (1 Korinica 15:51-55) Ia na iwiliwili levu ga ni kawatamata era nuitaka mera vakaturi ena dua na gauna mai muri, mera bula ena Parataisi e vuravura.
25. Na cava eda na vulica ena wase tarava?
25 Io, sa na yali vakadua na keda meca o mate ni sa na vakamalumalumutaki koya o Jiova! (Wilika Aisea 25:8.) Ia o na rairai taroga, ‘Cava era na lai cakava i lomalagi o ira na vakaturi mera lai bula i kea?’ Era na lai lewe ni dua na Matanitu uasivi e lomalagi. Eda na vulica e levu tale na ka me baleta na matanitu qori ena wase tarava.
^ para. 9 Eso tale era volatukutukutaki ena 1 Tui 17:17-24; 2 Tui 4:32-37; 13:20, 21; Maciu 28:5-7; Luke 7:11-17; 8:40-56; Cakacaka 9:36-42; kei na wase 20:7-12.
^ para. 19 Raica na iKuri ena tabana e 213-215 ena so tale na ivakamacala me baleta na Siga ni Lewa kei na yavu ni nona lewai e dua.


text:
Na Cava e Vakatokai Kina na Nomuni Valenilotu me Kingdom Hall?
Keimami vakatoka na neimami valenilotu me Vale ni Soqoni ni iVakadinadina i Jiova (Kingdom Hall of Jehovah’s Witnesses.) Qo e vica na vuna e veiganiti kina na yaca qori:
Qo na vanua keimami dau soqoni kina. E neimami vale ni soqoni ni Matanitu ni Kalou.
Keimami soqoni kina me keimami sokaloutaki Jiova, na Kalou e tukuni ena iVolatabu, keimami veivosakitaka qai tuvanaka tale ga kina na neimami cakacaka ni vunau.
—Same 83:18; Aisea 43:12.
Qo tale ga na vanua keimami veivosakitaka qai vulica kina na veika me baleta na Matanitu ni Kalou e dau vunautaka vakalevu o Jisu.
—Maciu 6:9, 10; 24:14; Luke 4:43.
Oni sureti moni mai raica na neimami ivakarau ni sokalou ena dua na Vale ni Soqoni ni iVakadinadina i Jiova (Kingdom Hall) volekati iko.
VULICA ESO TALE NA KA
SOQONI
Na Cava e Caka ena Vale ni Soqoni?
Raica mada.


text:
Vei koya na dairekita. Nodra same na luvei Kora.+ Na sere.49 Ni rogoca qo, o kemuni kece na veimatatamata.Ni vakatudaliga, o kemuni na lewe i vuravura,2 Na vetaira kei na vetaicake,*Na vutuniyau kei na dravudravua.3 Ena vosataka na vuku na gusuqu,Qai vakaraitaka na yalomatua na vakanananu ni lomaqu.+4 Au na vakatudaliga ina vosa vakaibalebale,Au na vakamacalataka na noqu vatavatairalago ena api.5 Cava meu rere kina ena gauna ni leqa,+Ni tu wavokiti au na nodra ca* na via vakabalei au?6 O ira na vakanuinui tiko ena nodra iyau+Kei ira na sakitaka na nodra iyau levu,+7 E sega ni bau dua vei ira e rawa ni volia lesu na tacinaSe solia vua na Kalou na kena ivoli,+8 (Sa rui talei na ivoli* ni nodra bulaOya na vuna era na sega tu ga kina ni rawata),9 Me bula tiko o koya me tawamudu qai sega ni raica na qara.*+10 E raica o koya nira mate mada ga na tamata vuku,Na lialia kei na lecaika erau mate vata,+Ra qai biuta na nodra iyau vei ira eso tale.+11 Era diva lo me tawamudu na nodra vale,Na nodra valelaca mai na dua na itabatamata ina dua tale na itabatamata.Era vakatoka na nodra tikiniqele ena yacadra.12 Ia na tamata, veitalia sara ke rokovi, ena sega ni tu ga,+E sega ni vinaka cake o koya vei ira na manumanu sa mate.+13 Qo na nodra sala na lialia+Kei ira na muri ira, era marautaka nodra vosa wale. (Sela)14 Era lesi vaka na sipi ina iBulubulu,*O mate ena vakatawai ira,Na yalododonu ena liutaki ira+ ena mataka.Na mawedra kece ena seavu yani,+Na iBulubulu*+ ena nodra vale, sega ni valenitui.+15 Ia na Kalou ena vakabulai au mai na kaukaua* ni iBulubulu,*+Ni na tauri au o koya. (Sela)16 Kua ni rere ni sa vutuniyau mai e dua na tamata,Ni sa toso cake na totoka ni nona vale,17 Ni mate ena sega ni kauta e dua na ka,+Na kena totoka ena sega ni lako sobu kei koya.+18 Ni nona bula taucoko e vakavinavinakataki koya tiko ga.+(Era vakacaucautaki iko na tamata ni o rawaka.)+19 Ia e muri, ena tomani ira na itabatamata i nona qase.Era na sega vakadua ni raica tale na rarama.20 Na tamata e sega ni kila qo, veitalia sara ke rokovi,+E sega ni vinaka cake vei ira na manumanu sa mate.
iVakamacala e ra
^ Ipe., “o ira na luve ni kawatamata kei ira na luve ni tamata.”


text:
Fiji U20 Fitness And Trials
All players listed are to first attend a fitness session before they can finally attend the trials on Saturday (03\10\15). The venues for fitness session are as follows :
Tuesday, September 29 2015, Sigatoka HPU Gym at 8-10.00 AM
Wednesday, September 30 2015, Nadi HPU Gym at 8-10.00 AM
Thursday, October 1 2015, Suva HPU Gym at 8-10.00 AM
The previous announcements made last week will follow these new schedules.
The Northern arrangement has been postponed to a later date. All enquiries should be directed to either Mr. Salimoni Ravouvou 867 6556 or Mr. Kele Leawere 863 1118.
Kaliopasi Uluilakepa, Ilisavani Nasamira, Josaia Roboiliku, Alivereti Rabukawaqa, Poate Rainima, Watisoni LMS, Samuela Daulakeba, Viliame Seuseu, Navitalai Masitabua, Vuniani M, Mosese Ratu, Eroni Daugunu, Lorima Raravu, Vuki Kagi, Osea Maleli, Asivurusi Toviri, Lional Mhunua,
Gavidi Vatanitawake, Rusiate Waqa, Vuniani Ranatora, Sulia Vuki, Joeli Muaiviso, Mosese Tikicidre, Nemani Tauyavo, Vereniki Ramatai, Asaeli Sorovaki, Josua Yalataki, Michael Convenant, Jone Vuki, Savenaca Raturaga, Isimeli Naivaludua, Serupepli Uru, Atonio Qio, Willia Devo, Semisi Uuluimoala, Joseva Tamani, Levi Saukuru, Amenatave Kasavu, Celua Cakobau, Labati Rakaisau, Sailasa Naiobasali, Osea Tamani,
Tevita Ratuva, Osea Kunamomo, Mesulame Kunavula, Eminoni Tubuna, Timoci Duaka, Onisivoro Sukani, Leone Tuilakeba, Simeli Vakatawa, Vasikali Mudu, Christian Narayan, Sireli Turaganiqali, Filimoni LMS, Josaia Cokaibusa, Elia Tuinaviti, Etika RKS, Jonacani Rogowale, Eroni Naua, Jope Tuikabe, Joseva Ravula, Seru Momo, Rupeni Vakasilimi, Liam Naruhn, Sevuloni Tuivale, Rupeni Bulivou, Savenaca Tabaiwalu, Peter Wong, Daniele Tabuakuro, Maika Sigadrodro, Leone Nawai, Simione Drotini,
Peni Tuibenau, Labati Raikasau, Kameli Bakana, Aminiasi Rokosugu, Waisea Daroko, Frank Lomani, Peceli Nacebe, Sekove Tuilevuka, John Jones, Keasi V, John Manu, Noa Nadruku, Ilisoni Galala, Epeli Matiavi,
Akuila Verebasaga, Mikaele Gukirewa, Meli Natoatagane, Mosese Logavatu, Laisiasa Bogidrau, Jerry Senibua, Leoni Sovau, Ilaisa Vatuvei, Willie Erenavula, Rusiate Vodo, Kaveni Dabenaise, Setariki Tuicuvu, Inoke Ravuiwasa, Avenisa Erenavatu, Ereriko Buliruarua, Nailati Uukulele, Wame Naituvi, Peni Tuvu, Semisi Leweni, Aporosa Toroca, Isaia Nataba, Epeli Vakararawa, Vero Qoro, Veiwili Tulala, Sakuisa Waqa, Isoa Makutu, Adriu Duvuduvukula, Bole Kaukilagi and Filipo Daunugu.


text:
TARO 6
Na Cava e Parofisaitaka na iVolatabu l Baleta na Mesaia?
PAROFISAI
“O iko Peceliema Efiraca, . . . ena lako mai vei iko na iliuliu ena matataki au e Isireli”
VAKAYACORI
“Ni sucu oti o Jisu mai Peceliema e Jutia ena gauna i Eroti na tui, eratou qai yaco yani i Jerusalemi na dauraikalokalo mai na Tokalau.””
PAROFISAI
“Era wasea na noqu isulu ena kedra maliwa, era qai vakawirimadigitaka na noqu isulu.”
VAKAYACORI
“Ni ratou vakoti Jisu oti ena kau na sotia, eratou kauta nona isulu e sau eratou qai wasea vakava . . . Ia e sega ni sema na isulu e loma me vaka ni tali taucoko sara ga me tekivu mai cake me yaco sara i ra. Eratou mani veikayaka: ‘Me datou kua ni dresuka, me datou vakawirimadigitaka ga me macala kina se o cei me nona.’”
PAROFISAI
“E yadrava tiko na nona sui kece, e sega ni dua e musuki.”
VAKAYACORI
“Nira lako yani vei Jisu, era raica ni sa mate tu, era mani sega ni musuka na yavana.”
PAROFISAI
“E lausua o koya ena vuku ni noda ivalavala ca.”
VAKAYACORI
“E dua vei ira na sotia e qai suaka na sarisarina ena moto, mani drodro mai kina na dra kei na wai.”
PAROFISAI
“Era mani solia na kequ isau, e 30 na tikinisiliva.”
VAKAYACORI
“E lako vei ira na iliuliu ni bete o Jutasa Isikarioti, e dua vei ratou na Tinikarua na tisaipeli qai kaya vei ira: ‘Na cava oni na solia vei au keu soli koya vei kemuni?’ Era vakadonuya mera solia vua e 30 na tikinisiliva.”


text:
WASE TINIKALIMA
Lotu e Vakadonuya na Kalou
E vakadonuya beka na Kalou na lotu kece?
Eda na kila vakacava na lotu dina?
O cei era qarava dina tiko na Kalou ena gauna qo?
1. Ena yaga vakacava vei keda na noda qaravi Jiova ena sala e vakadonuya?
E DAU nanumi keda dina o Jiova, e vinakata meda vakila na yaga ni nona veidusimaki vakayalololoma. Ke da qaravi koya ena sala e vakadonuya, eda na vakila na bula marau, ena sega tale ga ni yacovi keda e levu na leqa. Ena vakalougatataki keda o koya, ena vukei keda tale ga. (Aisea 48:17) Ia e sega ni tukuni rawa na levu ni lotu ena gauna qo era kaya nira vakavulica na ka dina me baleti koya na Kalou. Kena ikuri ni duidui sara na ka era vakavulica me baleti koya kei na ka e vinakata.
2. Eda na kila vakacava na sala e dodonu meda qaravi Jiova kina? Na ivakatautauvata cava ena vakarawarawataka na noda kila qo?
2 O na kila vakacava na sala e dodonu mo qaravi Jiova kina? E sega ni gadrevi sara mo vulica na nodra ivakavuvuli kece na veimatalotu, mo qai vakatauvatani ira. Na kena dina ga mo vulica na ka sara ga e kaya na iVolatabu me baleta na lotu dina. Dua mada na kena ivakatautauvata: Levu na vanua nikua e sa sega ni caka rawa kina na ilavo lasutaki. Ke nomu itavi mo dau vesuka na ilavo lasutaki, na cava o na cakava? O na saga beka mo vulica na irairai ni ilavo lasutaki kece? Sega. Ena vakabula gauna ke o vulica mada ga na irairai ni ilavo dina. Ni o sa buta vinaka ena irairai ni ilavo dina, sa na rawarawa sara nomu kila na ilavo lasutaki. Ena vakasama vata ga qo, e bibi tale ga meda kila na ivakatakilakila ni lotu dina, oti oya sa na qai rawa nida kila na lotu lasu.
3. Me vaka e kaya o Jisu, na cava meda cakava me vakadonui keda na Kalou?
3 E bibi meda qarava na Kalou ena kena iqaraqaravi e vinakata o koya. Levu nikua era vakabauta ni vakadonuya na Kalou na lotu kece, ia e duatani na ka e kaya na iVolatabu. Na nona kaya e dua ni lotu vaKarisito e sega ni kena ibalebale ni sa lotu vaKarisito dina. A kaya o Jisu: “Era na sega ni curu kece ina Matanitu vakalomalagi o ira era tukuna vei au, ‘Turaga, Turaga,’ o koya ga e cakava na loma i Tamaqu mai lomalagi.” Me rawa gona ni qai vakadonui keda na Kalou, e dodonu meda kila mada na ka e vinakata vei keda, da qai vakayacora sara. O Jisu a vakatokai ira era sega ni cakava na loma ni Kalou mera “daucaka ca.” (Maciu 7:21-23) Na lotu lasu e vaka ga na ilavo lasutaki, e sega na betena. Qai kena e ca sara ni lotu lasu e dau veivakaleqai.
4. Na cava na ibalebale ni rua na sala e cavuta o Jisu, e vei na vanua erau dui tini kina?
4 Na bula tawamudu e dua na isolisoli ni Kalou e rawa ni noda kece na lewe i vuravura. Ia ke da vinakata meda bula tawamudu ena Parataisi, e dodonu meda qarava na Kalou ena kena iqaraqaravi e vinakata o koya, da qai moica noda bula me salavata kei na lomana. Ka ni rarawa ni levu era sega ni via vakayacora qo. Oya na vuna e kaya kina o Jisu: “Dou curu ina matamata qiqo, ni rabalevu na matamata qai galala na sala e basika ina rusa, e le levu tale ga era muria tiko, ia e qiqo na matamata qai rabalailai na sala e basika ina bula, e le lailai tale ga era kunea.” (Maciu 7:13, 14) Na lotu dina ena tini ina bula tawamudu. Na lotu lasu ena tini ina rusa. E sega ni vinakata o Jiova me dua vei keda e vakarusai, ya na vuna e solia tiko kina na gauna vei ira mai na veivanua kece ga mera vulica na veika e baleti koya. (2 Pita 3:9) Kena ibalebale, na ivakarau ni noda qarava na Kalou e rua na vanua e rawa ni tini kina, na bula se na mate.
KILAI NI LOTU DINA
5. Eda na kilai ira vakacava na lewe ni lotu dina?
5 Ena kunei vakacava na “sala e basika ina bula”? E kaya o Jisu ni na kilai na lotu dina vei ira na lewena. “Dou na kilai ira ena vuadra,” e kaya o koya. “Ena vuataka ga na vua vinaka na kau vinaka.” (Maciu 7:16, 17) Kena ibalebale ni o ira era lotu dina era na kilai ena nodra ivalavala kei na ka era vakabauta. Era sega ni bula uasivi o ira era lotu dina, era dau cala tale ga, ia vakailawalawa era dau saga kece mera cakava na loma ni Kalou. Meda raica mada qo e ono na ka era kilai tani kina na lewe ni lotu dina.
6, 7. Era raica vakacava na iVolatabu o ira era qarava dina tiko na Kalou? E ivakaraitaki vakacava o Jisu ena tikina qo?
6 O ira era qarava dina tiko na Kalou e yavutaki nodra ivakavuvuli ena iVolatabu. Na iVolatabu sara mada ga e kaya: “E vakavuna na Kalou na iVolatabu kece, e yaga me veivakavulici, me veivunauci, me veivakadodonutaki, me veidusimaki ena ka e dodonu, me vakarautaki vinaka kina na tamata ni Kalou, me tu vakarau tale ga me vakayacora na cakacaka vinaka kece.” (2 Timoci 3:16, 17) A vola na yapositolo o Paula vei ira na nona itokani lotu vaKarisito: “Ni gauna oni ciqoma kina na vosa ni Kalou oni rogoca vei keitou, oni sega ni raica me vosa ni tamata, ia oni vakabauta ni vosa dina ni Kalou.” (1 Cesalonaika 2:13) O koya gona, na ka era vakabauta kei na ka era cakava na lewe ni lotu dina e sega ni yavutaki ena vakasama vakatamata se itovo vakavanua. E yavutaki sara ga ena Vosa ni Kalou na iVolatabu.
7 E ivakaraitaki sara ga vei keda o Jisu Karisito ena nona yavutaka na nona ivakavuvuli ena Vosa ni Kalou. A kaya ena nona masu vua na Tamana vakalomalagi: “E ka dina na nomuni vosa.” (Joni 17:17) E vakabauta o Jisu na Vosa ni Kalou, na veika kece e vakavulica e yavutaka ga ena iVolatabu. E dau kaya vakalevu o koya: “E volai.” (Maciu 4:4, 7, 10) Oti sa qai dau cavuqaqataka eso na tikinivolatabu. O ira tale ga era qarava dina tiko na Kalou nikua era sega ni vakavulica ga na nodra nanuma. Era vakabauta ni iVolatabu e Vosa ni Kalou, era yavutaka tale ga kina na nodra ivakavuvuli.
8. Na cava e tiki ni noda qaravi Jiova?
8 O ira na lewe ni lotu dina era qaravi Jiova duadua ga, era dau vakatakila tale ga na yacana. A kaya o Jisu: “E dodonu mo sokalou vei Jiova na nomu Kalou, me vakatabakidua vua na nomu veiqaravi tabu.” (Maciu 4:10) O koya gona, o ira na tamata ni Kalou era sega ni qarava tale e dua, o Jiova duadua ga. E tiki ni nodra veiqaravi na nodra vakatakila yani na yaca ni Kalou dina kei na veika me baleti koya. E kaya na Same 83:18: “O kemuni, na yacamuni ga o Jiova, o kemuni ga oni Cecere Duadua e vuravura taucoko.” E ivakaraitaki vinaka o Jisu ena nona dau saga mera kila na Kalou na lewenivanua, me vaka e kaya ena nona masu: “Au sa vakatakila na yacamuni vei ratou oni solia vei au e vuravura.” (Joni 17:6) O ira tale ga era qarava dina tiko na Kalou nikua era dau tukuna yani na yacana, na nona inaki, kei na nona itovo.
9, 10. Na cava eso na sala era vakaraitaka kina na lotu vaKarisito dina na nodra veilomani?
9 Era dau veilomani dina na tamata ni Kalou, era sega ni dau nanumi ira ga. A kaya o Jisu: “Na ka qo era na kila kece kina ni dou noqu tisaipeli, ke dou veilomani.” (Joni 13:35) E vaka sara ga ya na nodra dau veilomani na lotu vaKarisito taumada. Na veilomani dina vakalou e vaka e dua na ivau kaukaua. Na duidui matatamata, duidui ni ivakatagedegede ni bula, se duidui ni vanua era cavutu mai kina e sega ni tawasea rawa na ivau qo. Kena veibasai ni nodra veilomani e sa na qai vakavolekati ira ga vei ira na tacidra. (Wilika Kolosa 3:14.) E sega ni kune vei ira na lewe ni lotu lasu na veilomani dina va qo. Eda kila vakacava ya? Era veivakamatematei ni carubi na ivalu ni nodra dui matanitu se ivalu vakayavusa. Ia o ira na lotu vaKarisito dina era sega ni tauri iyaragi mera vakamatei ira kina na tacidra vakayalo, se dua tani tale. E kaya na iVolatabu: “Na ka qo era na kilai kina na luve ni Kalou kei ira na luve ni Tevoro: O koya e sega ni cakava tiko na ka dodonu e sega ni tovata kei na Kalou, e vaka kina o koya e sega ni lomani tacina. . . . meda veilomani, meda kua ni vakataki Keni, o koya e tovata kei na vunica, ni labati tacina. Ia na cava e labati koya kina? Ni torosobu na nona ivalavala, ia e dodonu na ivalavala i tacina.”—1 Joni 3:10-12; 4:20, 21.
10 Ia na loloma dina e sega ni okati wale ga kina na noda sega ni veivakamatei. O ira na lotu vaKarisito dina era solia wale na nodra gauna, nodra kaukaua, kei na nodra iyau mera veivuke kina, mera veivakayaloqaqataki tale ga. (Iperiu 10:24, 25) Era dau dina, era dau veivukei ena gauna ni leqa. Ia era sega ni vakayacora ga qo ena nodra veimaliwai vakataki ira, era muria sara ga na ka e kaya na iVolatabu mera “caka vinaka vei ira na tamata kece.”—Kalatia 6:10.
11. Na cava e bibi kina meda vakabauta ni vakayagataki Jisu Karisito na Kalou meda vakabulai kina?
11 Era vakabauti Jisu Karisito na lotu vaKarisito dina, ra qai kila ni a vakayagataki koya na Kalou mera vakabulai kina. E kaya na iVolatabu: “E sega tale ni dua ena veivakabulai, ni sega tale ni dua na yaca e ruku i lomalagi e soli vei keda meda vakabulai kina.” (Cakacaka 4:12) Me vaka eda sa raica mai ena Wase 5, a solia o Jisu na nona bula me kedra ivoli na tamata talairawarawa. (Maciu 20:28) Kena ikuri, o Jisu sara ga na Tui ni Matanitu vakalomalagi e lumuta na Kalou me na lewai vuravura mai. E vinakata na Kalou meda talairawarawa vei Jisu, meda muria tale ga na nona ivakavuvuli ke da vinakata meda bula tawamudu. Oya na vuna e kaya kina na iVolatabu: “Ena bula tawamudu o koya e vakaraitaka ni vakabauta na Luvena, o koya e talaidredre vua na Luvena ena sega ni vakabulai.”—Joni 3:36.
12. Na cava e okati ena noda sega ni vakavuravura?
12 Era sega ni vakavuravura na lotu vaKarisito dina. A kaya o Jisu ena gauna e lewai kina vei Pailato na iliuliu ni Roma: “E sega ni vakavuravura na noqu Matanitu.” (Joni 18:36) Se mani matanitu cava era vakaitikotiko kina, o ira na imuri dina i Jisu era vakarorogo ina nona Matanitu vakalomalagi, ya na vuna era sega ni veitovaki kina ena veika vakapolitiki kei vuravura. Era sega ni vakaitavi ena nodra veileti na veimatanitu. Ena dua tale na yasana, o ira na tamata ni Kalou era sega ni siova na nodra digidigi eso mera lewe ni isoqosoqo vakapolitiki, mera tu ena veidigidigi, se vakaitavi kina. Kena ikuri, e dina nira sega ni veitovaki ena ka vakapolitiki na dauveiqaravi dina ni Kalou, era muria ga na lawa ni matanitu. Ena vuku ni cava? Ni vakaroti ira sara ga na Vosa ni Kalou mera “talairawarawa . . . vei ira na iliuliu cecere” ni matanitu. (Roma 13:1) Ia ke veisaqasaqa kei na loma ni Kalou na ka era vinakata na veiliutaki vakapolitiki, era na muria ga na dauveiqaravi dina ni Kalou na nodratou ivakaraitaki na yapositolo ni ratou kaya: “E dodonu me keitou talairawarawa ga vua na Kalou ni iliuliu, sega vua na tamata.”—Cakacaka 5:29; Marika 12:17.
13. Era raica vakacava na Matanitu ni Kalou na imuri dina i Jisu? Na cava era sa cakava kina?
13 Era dau vunautaka na imuri dina i Jisu ni inuinui duadua ga ni kawatamata na Matanitu ni Kalou. E parofisaitaka o Jisu: “Ena vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.” (Maciu 24:14) O ira na imuri dina i Jisu Karisito era na sega ni uqeti ira na lewenivanua mera vakararavi vei ira na iliuliu vakatamata mera walia na nodra leqa, ia era na uqeti ira ga mera nuitaka na Matanitu ni Kalou mai lomalagi, qori duadua ga na inuinui ni kawatamata. (Same 146:3) A vakavulici keda o Jisu meda masulaka na matanitu uasivi ya ena nona kaya: “Me yaco mai na nomuni matanitu. Me caka na lomamuni e vuravura me vaka e caka tiko mai lomalagi.” (Maciu 6:10) E parofisaitaka na Vosa ni Kalou ni Matanitu vakalomalagi ya ena “vurumemeataka, ena vakawabokotaki ira na veimatanitu kece qori [era veiliutaki tiko nikua], ena tu ga me tawamudu.”—Taniela 2:44; Vakatakila 16:14; 19:19-21.
14. Na lotu cava o vakabauta ni laurai vua na ivakatakilakila kece ni lotu dina?
14 Ena vuku ni veika eda se qai dikeva mai, tarogi iko mada ena taro qo: ‘Na lotu cava e yavutaki na kena ivakavuvuli kece ena iVolatabu, qai dau tukuna na yaca i Jiova? Na lotu cava e vakaraitaka sara ga na loloma vakalou, e vakabauti Jisu, e sega ni vakavuravura, qai dau vunautaka na Matanitu ni Kalou me inuinui duadua ga ni kawatamata? Vei ira kece na lotu kei vuravura, na lotu cava e vakayacora na veika kece qo?’ E macala ni iVakadinadina i Jiova duadua ga.—Wilika Aisea 43:10-12.
NA CAVA O NA CAKAVA?
15. Na cava e vinakata na Kalou meda cakava me ikuri ni noda vakabauta ni bula dina tiko o koya?
15 E sega ni veirauti meda vakabauta wale tu ga na Kalou. Baleta e kaya na iVolatabu ni o ira mada ga na timoni era vakabauta ni bula tiko na Kalou. (Jemesa 2:19) Ia era sega ni cakava na loma ni Kalou, e sega tale ga ni vakadonui ira o Jiova. Me qai vakadonui keda na Kalou, e dodonu meda vakabauta ni bula dina tiko o koya, ia e sega ni yala ga e kea, e dodonu meda cakava tale ga na lomana. E dodonu tale ga meda tawasei keda mai na lotu lasu da qai tutaka na sokalou dina.
16. Na cava meda cakava ena veika e vauca na lotu lasu?
16 E vakaraitaka na yapositolo o Paula ni sega ni dodonu meda vakaitavi ena qaravi kalou lasu. E vola o koya: “‘Ni lako tani mai na kedra maliwa, ni tawasei kemuni,’ e kaya o Jiova, ‘ni kua ni tara tiko na ka e sega ni savasava,’ ‘au na qai ciqomi kemuni.’” (2 Korinica 6:17; Aisea 52:11) O koya gona, era na qarauna na lotu vaKarisito mera kua sara ni vakaitavi ena dua na ka e tiki ni sokalou lasu.
17, 18. O cei o “Papiloni na Ka Levu?” Na cava e bibi kina meda “lako tani vua”?
17 E vakaraitaka na iVolatabu ni lotu lasu kece era tiki ga kei “Papiloni na Ka Levu.” * (Vakatakila 17:5) Na yaca qo eda lai nanuma lesu tale kina na koro makawa o Papiloni, na vanua e tekivu kina na lotu lasu ni oti na Waluvu ena siga i Noa. E levu na ivakavuvuli kei na ivalavala sa takalevu tu nikua ena lotu lasu era se tauyavu makawa kece ga mai Papiloni. Kena ivakaraitaki, o ira na kai Papiloni era dau qarava na duatolu tabu se le tolu vakalou. Nikua, na le tolu vakalou sa dua sara tu ga na ivakavuvuli bibi ena levu na lotu. Ia e tukuna vakamatata na iVolatabu ni dua ga na Kalou dina, o Jiova, na Luvena o Jisu Karisito. (Joni 17:3) Era dau vakabauta tale ga na kai Papiloni ni gauna e mate kina na tamata, e bula tiko ga na yalona, na yalo qo e rawa ni lai vakararawataki tiko ena dua na vanua. Nikua, era vakavulica e levu na lotu ni bula tiko ga na yalo, eso na yalo qo era na lai vakararawataki i eli.
18 Sa roboti vuravura na ivakarau ni sokalou kei Papiloni makawa, o koya gona, e veiganiti mera vakatokai tale ga na lotu lasu kece e vuravura ena gauna qo me o Papiloni na Ka Levu. Ia sa parofisaitaka tu na Kalou ni na qai sotava vakasauri o Papiloni na Ka Levu na kena itinitini. Vakacava, o sa taura rawa na vuna e bibi kina mo tawasei iko vakadua sara ga mai vei Papiloni na Ka Levu? E vinakata na Kalou o Jiova mo “lako tani vua” ena kena gauna totolo duadua, de o bera.—Wilika Vakatakila 18:4, 8.
19. Na ka vinaka cava o na sotava ni o qaravi Jiova?
19 De dua era na sega ni taleitaki iko eso ni o sa sega tale ni via vakaitavi ena dua na ka e vauci kina na lotu lasu. O na rairai rarawataka na tikina qori, ia ni o qaravi Jiova kei ira na tacimu vakayalo, o na vakalougatataki vakalevu. O sa vakatotomuri ira na tisaipeli taumada i Jisu ena nomu vakanadakuya eso na ka mo muri koya kina. Qo o na kunea tale ga kina e levu na tacimu vakayalo. O sa na mai lewe ni dua na vuvale levu era lewena e vica vata na milioni na lotu vaKarisito dina ena veiyasa i vuravura, o ira qo era na lomani iko dina. O sa na vakanuinui tale ga kina ena bula tawamudu ena ituvaki vou sa roro tiko mai. (Wilika Marika 10:28-30.) O cei e kila, de dua era na via vulica na iVolatabu kei na kena ivakavuvuli o ira na wekamu era vakanadakui iko ena gauna qo ena vuku ni nomu vakabauta, ra yaco sara mera qaravi Jiova.
20. Na cava era sa vakanamata tu kina o ira na lewena na lotu dina?
20 E vakaraitaka na iVolatabu ni dua na gauna qo, ena muduka na Kalou na ituvaki kei vuravura, me qai sosomitaka ena dua na ituvaki vou era na bula ga kina na yalododonu, me qai veiliutaki duadua ga na Matanitu ni Kalou. (2 Pita 3:9, 13) Sa na wacava na totoka ni vuravura ena gauna ya! Ena ituvaki vou, sa na dua ga na lotu. E ka vakayalomatua ena gauna sara ga qo mo kabiti ira na dauveiqaravi dina ni Kalou.
^ para. 17 Raica na iKuri ena tabana e 219-220 ena so tale na ivakamacala me baleta na vuna e vakatakarakarataki ira kina na lotu lasu kece e vuravura o Papiloni na Ka Levu.


text:
YADRA! Nb. 4 2016 | Sala Meda Lewai Keda Vinaka Kina
Nanuma tiko ni ivakarau o digia mo muria e rawa ni yaga ena nomu bula e veisiga, se rawa ni vakaleqai iko tale.
ULUTAGA LEVU
Sala Mo Lewai Iko Vinaka Kina
Saga mo lewai iko vinaka.
ULUTAGA LEVU
1. Kua ni Namaka Vakasivia na Ka
Ena taura toka na gauna nomu cakava na veiveisau e gadrevi ena nomu bula. O na kila vakacava na ka e bibi duadua mo cakacaka kina e liu?
ULUTAGA LEVU
2. Vorata na Veika ena Vakalatilati ena Nomu Sasaga
Vakailala ga kei ira era na vukei iko mo vakatulewa vinaka.
ULUTAGA LEVU
3. Kua ni Soro, Sasaga Tiko Ga
Kua ni soro ke vakalatilati tiko eso na ka ena nomu sasaga mo cakava na veiveisau e gadrevi ena nomu bula!
Cava e Kaya na iVolatabu me Baleta na Veimoceri Vakatagane se Vakayalewa?
Vakacava e vakatabuya na veimoceri vakatagane se vakayalewa? E veiuqeti beka na iVolatabu mera cati o ira na veimoceri vakatagane se vakayalewa?
IVAKASALA INA VUVALE
Ka me Caka ni Veisau na iTuvaki
E sega ni levei rawa na veisau. Raica na ka era cakava eso ni yaco na veiveisau ena nodra bula.
VANUA KEI NA LEWENA
Veisiko i Kyrgyzstan
Era dau veikauaitaki qai veidokai na lewe i Kyrgyzstan. Na cava e kilai me baleta na nodra vuvale?
NA RAI NI IVOLATABU
Kemu iRairai
E cala na rai e veiuqeti kina na tabana ni itukutuku kei na kabani ni vakaraitaki isulusulu me baleta na rairai.
BULA VAKAIDEWADEWA SE BULI?
Na Bula ni Manumanu ni Veikau na Maka
E kurabuitaki ni gauna e mate kina e dua na ilala maka, ena qai basika tale e dua na ilala ni oti e 13 se 17 na yabaki.
So Tale na Ka
Na iWali ni Veiba
Drau dau veiba kei watimu? Vulica na sala e yaga kina ena nomudrau vakawati na ivakavuvuli vakaivolatabu.
Ra Vakamacalataka na iTabagone na Nodra Vakabauta na Kalou
Ena vidio lekaleka qo, era vakamacalataka kina na itabagone na vuna era vakabauta kina ni bula dina tiko na Dauveibuli.


text:
A5
Yaca ni Kalou ena iVolatabu vaKirisi vaKarisito
Era vakadinata na dau dikeva na iVolatabu ni yaca ni Kalou e vakatakilakilataki ena va na matuavosa vakaIperiu (יהוה), e voleka ni volai vaka7,000 ena vosa taumada e volai kina na iVolatabu vakaIperiu. Ia era nanuma e levu ni sega ni volai taumada ena iVolatabu vaKirisi vaKarisito. Oya na vuna era sega ni vakayagataka kina na yaca Jiova e levu na iVolatabu vavalagi ni gauna qo me vakadewataki kina na Veiyalayalati Vou. Nira vakadewataka mada ga na ka e volai ena iVolatabu vakaIperiu e kune kina na va na matuavosa vakaIperiu, levu na daunivakadewa era vakayagataka na “Turaga,” sega ni yaca ni Kalou.
Ia e sega ni muria qori na New World Translation of the Holy Scriptures. E vakayagataka vaka237 na yaca i Jiova ena iVolatabu vaKirisi vaKarisito. E rua na ka eratou vakasamataka na daunivakadewa: (1) Na ivolavivigi vaKirisi sa tu vei keda nikua e sega ni kena e volai taumada. Levu vei ira na udolu na ilavelave sa tu nikua, era volai ena rauta na rua na senitiuri mai na kena volai na ivolavivigi taumada. (2) Ena gauna oya o ira na lavetaka na ivolavivigi era sosomitaka na va na matuavosa vakaIperiu me Kyʹri·os, na vosa vaKirisi ni “Turaga,” se ra lavetaka mai na ivolavivigi e caka oti kina qori.
E vakadeitaka na Komiti ni Vakadewa ni Vuravura Vou ni tiko na ivakadinadina ni basika na va na matuavosa vakaIperiu ena ivolavivigi taumada vaKirisi. E yavutaki na vakatulewa qori ena ivakadinadina qo:
Tiko na va na matuavosa vakaIperiu ena ilavelave taucoko ni iVolatabu vakaIperiu e vakayagataki ena gauna i Jisu kei ratou nona yapositolo. E vica ga era sega ni duavata kina ena gauna sa oti. Ia ni kune na ilavelave ni iVolatabu vakaIperiu ni imatai ni senitiuri volekati Kumran, sa sega ni lomatarotarotaki tale na tikina qori.
Laurai tale ga ena ivakadewa vaKirisi ni iVolatabu vakaIperiu na va na matuavosa vakaIperiu ena gauna i Jisu kei ratou nona yapositolo. Sa vica vata na senitiuri nodra nanuma na dauvakadidike ni sega ni volai na va na matuavosa vakaIperiu ena ivakadewa vaKirisi ni iVolatabu vakaIperiu (Greek Septuagint). Ena veimama ni ika20 ni senitiuri, era kunea na dauvakadidike eso na tikitiki ni ivolavivigi makawa ni ivakadewa vaKirisi ni iVolatabu vakaIperiu. E volai tu kina na yaca ni Kalou ena matanivola vakaIperiu. O koya gona, sa tiko na yaca ni Kalou ena ilavelave ni iVolatabu vaKirisi ena gauna i Jisu. Ia ena ikava ni senitiuri G.V, e sega ni tiko na yaca ni Kalou ena ivolavivigi lelevu ni ivakadewa vaKirisi ni iVolatabu vakaIperiu, me vaka na Codex Vaticanus kei na Codex Sinaiticus, ena ivola na Vakatekivu ina Malakai (e dau tiko ena ivolavivigi ena gauna e liu). E sega gona ni kurabuitaki ni yali ena ilavelave era maroroi tu mai ena gauna qori na yaca ni Kalou ena Veiyalayalati Vou se na iVolatabu vaKirisi.
E vakamatatataka o Jisu: “Au lako mai ena yaca i Tamaqu.” E vakabibitaka tale ga ni cakava na ka ena ‘yaca i Tamana.’
Volatukutukutaki ena iVolatabu vaKirisi vaKarisito ni dau vakayagataka o Jisu na yaca ni Kalou qai vakatakila yani. (Joni 17:6, 11, 12, 26) E vakamatatataka o Jisu: “Au lako mai ena yaca i Tamaqu.” E vakabibitaka tale ga ni cakava na ka ena ‘yaca i Tamana.’—Joni 5:43; 10:25.
Ena veicalati ke yali vakasauri na yaca i Jiova ena iVolatabu vaKirisi vaKarisito baleta ni ikuri ni iVolatabu vakaIperiu qai uqeti vakalou. Rauta na veimama ni imatai ni senitiuri G.V, e tukuna na tisaipeli o Jemesa vei ira na qase mai Jerusalemi: “E sa vakamacalataka vinaka o Simioni na imatai ni gauna e golevi ira kina na veimatanitu na Kalou me digitaka e dua na ilawalawa me vakatokai ena yacana.” (Cakacaka 15:14) Ena sega ni vakaibalebale me tukuna qori o Jemesa ke sega ni dua e vakayagataka se kila na yaca ni Kalou ena imatai ni senitiuri.
Laurai na ivakaleka ni yaca ni Kalou ena iVolatabu vaKirisi vaKarisito. Ena Vakatakila 19:1, 3, 4, 6, e laurai ena vosa “Aleluya” na yaca ni Kalou. E yavutaki ena vosa vakaIperiu e kena ibalebale “Vakacaucautaki Ja.” Na “Ja” e ivakaleka ni yaca i Jiova. Levu na yaca ena iVolatabu vaKirisi vaKarisito e yavutaki ena yaca ni Kalou. E vakamacalataki mada ga ena so na vakadidike, ni yaca i Jisu e kena ibalebale “Veivakabulai o Jiova.”
Vakaraitaka na ivola taumada vakaJiu nira vakayagataka na yaca ni Kalou na Jiu lotu vaKarisito ena ka era vola. Qo na ka e kaya na Tosefta, na ikuri ni lawa e vakacavari na kena volai ena rauta na 300 G.V, me baleta na kena vakamai na nodra volavola na lotu vaKarisito ena Siga ni Vakacecegu: “E sega ni tarovi na kena vakamai na nodra ivola na Daukaulotu kei nodra ivola na minim [nanumi nira Jiu lotu vaKarisito]. E vakamai na ivola ena vanua ga era tu kina, wili kina na ivola e volai kina na yaca ni Kalou.” E tukuni tale ga kina na ka e kaya o Rapai Yosé na kai Kalili, e bula ena itekitekivu ni ikarua ni senitiuri G.V, e kaya ni vo ni siga ena loma ni macawa, “me kau laivi na Yaca ni Kalou ena vanua e volai kina [kilai ni nodra volavola na lotu vaKarisito] me maroroi, na kena vo me vakamai.”
Era vakadinata eso na dauvakadidike ni iVolatabu ni rairai basika ena iVolatabu vaKirisi vaKarisito na yaca ni Kalou e lavetaki ena iVolatabu vakaIperiu. E tukuni ena dua na ivolavosa na The Anchor Bible Dictionary ena ulutaga “Tetragrammaton in the New Testament”: “E vakadinadinataki ni laurai na va na matuavosa vakaIperiu ni yaca ni Kalou, Yahweh, ena so se tikinivolatabu kece ena Veiyalayalati Vou e lavetaki mai na Veiyalayalati Makawa ena imatai ni gauna e volai kina na Veiyalayalati Vou.” E kaya e dua na dauvakadidike o George Howard: “Ni volai tu ga na Tetragram ena ilavelave ni iVolatabu vaKirisi [na Septuagint] e wili tale ga me tiki ni ivolatabu ni lotu taumada, e rawa kina ni vakabauti nira maroroya na Tetragram o ira na vola na Veiyalayalati Vou, ena gauna era lavelave kina mai na iVolatabu.”
Vakayagataka na yaca ni Kalou ena iVolatabu vaKirisi vaKarisito o ira na daunivakadewa iVolatabu kilai. Era cakava qori eso na daunivakadewa ni bera mada ga ni vakarautaki na New World Translation. Qo o ira na daunivakadewa kei na ka era vakadewataka: A Literal Translation of the New Testament . . . From the Text of the Vatican Manuscript, e vola o Herman Heinfetter (1863); The Emphatic Diaglott, e vola o Benjamin Wilson (1864); The Epistles of Paul in Modern English, e vola o George Barker Stevens (1898); St. Paul’s Epistle to the Romans, e vola o W. G. Rutherford (1900); The New Testament Letters, e vola o J.W.C. Wand, na Bisovi mai Lodoni (1946). Ena dua tale ga na ivakadewa vakaSipeni e vakadewataka o Pablo Besson ena itekitekivu ni ika20 ni senitiuri, e vakayagataka na yaca “Jehová” ena Juta 14, e voleka tale ga ni 100 na ivakamacala e ra ena nona ivakadewa e vakatura me vakayagataki na yaca ni Kalou. Ni bera sara na ivakadewa kece qori, na ivakadewa vakaIperiu ni iVolatabu vaKirisi vaKarisito mai na 16 ni senitiuri me yacova mai qo e vakayagataki vakalevu kina na Tetragrammaton. Ena vosa ga vakaJamani, e voleka ni 11 na ivakadewa e vakayagataka na “Jiova” (se na kena vakaIperiu na “Yahweh”) ena iVolatabu vaKirisi vaKarisito, ia e va na daunivakadewa era tou biuta na yaca qori ena ikovu me tarava na “Turaga.” E 70 vakacaca na ivakadewa vakaJamani e biuta na yaca ni Kalou ena ivakamacala e ra se vakamacalataki.
Tiko na yaca ni Kalou ena ivakadewa ni iVolatabu ena duanadrau vakacaca na vosa ena iVolatabu vaKirisi vaKarisito. Era vakayagataka na yaca ni Kalou ena levu na vosa vakaAferika, nodra vosa na itaukei kei Merika, vakaEsia, vakaUrope, kei na veiyanuyanu ena Pasifika. (Raica na tabana e XX) O ira na vakadewa ena veimataqali vosa qori era lewa mera vakayagataka na yaca ni Kalou me salavata kei na ivakamacala sa tukuni oti mai. Se qai vakadewataki wale ga qo eso na ivakadewa ni iVolatabu vaKirisi vaKarisito, me vaka na iVolatabu vakaRotuma (1999), e volai kina vaka51 na “Jihova” ena 48 na tikina, ena ivakadewa (1989) vakaBatak (Toba) mai Idonisia, e volai kina vaka110 na yaca “Jahowa.”
E macala ni tiko na yavu me maroroi kina na yaca ni Kalou o Jiova ena iVolatabu vaKirisi vaKarisito. Qori sara ga na ka eratou cakava na vakadewataka na New World Translation. Eratou doka vakalevu na yaca ni Kalou, eratou sega ni via kauta tani e dua na ka e volai ena ilavelave taumada.—Vakatakila 22:18, 19.


text:
Viwalu Gospel"Dou ia Na Sere".mp3
DIVINE SIGNATURE AU GRADEVA -Fijian Gospel.mp3
Dawn Gospel"NA NOQU BULA" (WestSide Remix).mp3
Rokovi Na YacamuniFijian Gospel Song.mp3
New Covenant GospelNi Vakarorogo Na Veivanua.mp3
Fijian GospelSetareki Mesake Kei Apeteniko.mp3
the akafa-band فرقه دار عقفه.mp3
New Covenant GospelSa Nei Jiova Nai Valu.mp3
Fijian Gospel: Semisi RasivoNi Vosa Mai Vei Au.mp3
Au Na Sere Vei JiovaTrinity AOG.mp3
Fijian GospelMaikeli Livani (Kaci Tikoga).mp3
Fijian GospelNiu nei Jisu Ga.mp3
Fijian GospelMe Laveji Na Kalou Qwaqwa.mp3
Fijian Gospel: Abba Family GospelMoce Noqu Leqa.mp3
"Jiova Na Kalou"Faith Harvest Worship LIVE.mp3
Fijian Gospel: Mafili Family GospelNa Vosa Ni Kalou.mp3
WestSide vs LIVREOnly God (Gospel Remix).mp3
Faith Harvest WorshipAu Na Seretaka.mp3
Waisea Vatuwaqa"Sa Tu e Lomaqu Edai".mp3
Dokidoki Gospel Vol 7Get Yours Now!!!.mp3
Tevita BulaiMai Cabora (Dokidoki Gospel COVER).mp3
Faith Harvest WorshipMo Kua Ni Rere (Bigsharc Edited Version).mp3


text:
RA TAROGA NA ITABAGONE
Au sa Rawa ni Biubiu Mai Vale?
Na cava na kena inaki?
Au sa vakarautaki au?
Au na tini i vei?
Na inaki taumada ni Kalou vei ira na itabagone mera na biuti tamadra kei tinadra nira sa uabula mera tauyavutaka na nodra vuvale. (Vakatekivu 2:23, 24; Marika 10:7, 8) Ia o na kila vakacava ni o sa rawa ni biubiu mai vale? Vakasamataka e tolu na taro qo.
Na cava na kena inaki?
Raica mada e vica na ituvaki qo. Tarogi iko, ‘Cava na inaki levu ni noqu via biubiu mai vale?’
Drovaka na leqa mai vale
Meu lewa ga na ka au via cakava
Mera taleitaki au kina na noqu itokani
Vukea na noqu itokani ni vinakata e dua me rau tiko vata
Veivuke ena vanua e vinakati kina na veivuke
Kila e levu na ka
Meu kua ni vakaogai rau noqu itubutubu
So tale
E sega ni ca na veika e vakatututaki qori. Na taro mo nanuma, cava na inaki ni nomu via biubiu? Kena ivakaraitaki, ke o biubiu ga ni o via drovaka na lawa e vale, o na sotava leqa!
O Danielle, e vulica e levu na ka ni biubiu mai nodratou ni se qai yabaki 20. E kaya: “Levu na ka eda na sega ni cakava rawa. Ni o tiko duadua, ena lewai iko na nomu cakacaka kei na ilavo lailai o rawata.” Me kua ni dua e vakatulewa ena vukumu mo biubiu totolo mai vale.
Au sa vakarautaki au?
Nomu biubiu mai vale e vaka ni o taubale duadua ena loma ni veikauloa. Vakacava o na via lako duadua ena dua na vanua, ni o sega mada ga ni kila na biri valelaca, vakawaqa buka, vakasaqa, se wilika na mape? Sega! Ia e levu na itabagone era kila sara vakalailai na cakacaka ni vale nira biubiu mai.
E kaya na Tui vuku o Solomoni ni “o koya e yalomatua e vakasamataka na nona ilakolako kece.” (Vosa Vakaibalebale 14:15) Mo kila ke o sa rawa ni biubiu mai vale, raica mada e vica na tikina qo:
Lewa vinaka nomu ilavo: E kaya o Serena, sa yabaki 19, “Au se sega ni tovolea na sausaumi. Au sega ni via biubiu mai vale, niu kila niu na lewa na vakavakayagataki ni noqu ilavo.” O na vakayagataka vakacava na nomu ilavo?
E kaya na iVolatabu: “Na tamata vuku e vakarorogo ena vulica e levu na ka.” (Vosa Vakaibalebale 1:5) Ena vinaka mo tarogi rau nomu itubutubu ena levu ni ilavo rau vakayagataka ena dua na macawa ena saumi rede, dinau ena baqe, isau ni kakana, na isau ni vakau motoka se so tale na sala ni veilakoyaki. Oti qai kerei rau me rau vukei iko ena sala mo maroroi ilavo kina kei na sausaumi.
Kila na cakacaka ni vale: E kaya o Brian, sa yabaki 17, ni sega ni via biubiu mai vale ni dredre me savata ga na nona isulu. O kila vakacava ni o sa rawa ni qaravi iko ga? Qo na vakatutu nei Aron, sa yabaki 20: “Saga ena dua na macawa mo vakatovotovotaka ni o sa tiko taudua. Kania ga na kakana o vakarautaka, o volia ga vakataki iko, o sauma ga ena nomu ilavo. Dara ga na isulu o savata, o yania. Samaka na lomanivale. Qara nomu ilakolako ena vanua o via lako kina, me kua ni dua e kauti iko se lai kauti iko mai.” Ni o muria na vakatutu qori ena yaga ena rua na sala: (1) O na kila kina eso na cakacaka yaga: (2) O na marautaka vakalevu na nodrau veiqaravi na nomu itubutubu.
Veimaliwai: O dau veimaliwai vinaka kei rau na nomu itubutubu kei ratou na tacimu? Ke sega, de o nanuma ni na rawarawa na bula ni drau tiko vata kei na nomu itokani. Rogoca mada na ka e kaya o Ivi sa yabaki 18: “Rau lai saumi vale na noqu itokani. Rau veitokani vinaka ni bera ni rau lai vale vata, ia e dredre me rau bula vata. E dua e maqosa, e dua tale e dau sakuca. Dua e dau vakabibitaka na veika vakayalo, dua tale e sega. E dredre dina!”
Na kena iwali? E kaya o Erin sa yabaki18: “O rawa ni vulica na veimaliwai ni o tiko e vale. O vulica na sala me wali kina na leqa kei na sala mo veiyaloni kina. Au raica ni o ira na biubiu mai vale nira sega ni veimaliwai vinaka kei na nodra itubutubu, e dau dredre mera walia na leqa.”
Noqu ituvatuva vakayalo: Era biubiu eso nira via drovaka na ituvatuva vakayalo mai vale. Eso tale era vakamuria vinaka na ituvatuva ni vuli iVolatabu kei na sokalou, sega ni dede era vakaitovotaka na itovo ca. Na cava mo cakava me kua kina ni ‘voca nomu vakabauta’?
Me dua nomu ituvatuva ni vuli iVolatabu kei na sokalou qai dei kina. Vakacava mo vola na nomu ituvatuva ni vuli ena ivolanivula qai dei kina, me rau kua tale ni weroka na nomu itubutubu?
Au na tini i vei?
Vakacava, o biubiu mai vale ni o via drovaka na leqa se mo galala mai na nodrau lawa na nomu itubutubu? Ke vaka kina, o sa kauaitaka tiko ga na nomu biubiu, o sega ni kauaitaka na vanua o lakova. Qori e vaka ni o draiva o qai raica tiko ga na iloilo lailai ni motoka, o kauaitaka tiko ga na vanua o sa biuta mai, o sega kauaitaka na nomu gaunisala. Ka ni vuli? Kua ni kauaitaka tiko ga nomu biubiu mai vale, mo kauaitaka ga na nomu isausau.
Se mani cava na nomu isausau, mo vakasamataka vakavinaka. E kaya na iVolatabu: “Na lalawa ni tamata gumatua ena tini vinaka ga, ia o ira kece era vakusakusa era na dravudravua.” (Vosa Vakaibalebale 21:5) Rogoca nodrau ivakasala na nomu itubutubu. (Vosa Vakaibalebale 23:22) Masulaka. Vakasamataka na vakavuvuli vakaivolatabu sa cavuti oti.
Kua ni taroga Au sa rawa ni biubiu mai vale? Ia mo taroga ga Au sa rawa ni qarava na noqu vuvale? Ke o vakaiotaka na ikarua ni taro, o sa rawa ni qaravi iko.


text: 11 Moni vakatotomuri au, me vaka ga na noqu vakatotomuri Karisito.+2 Au vakacaucautaki kemuni ni oni dau nanumi au ena ka kece ga, oni qai dei ena ivakavuvuli kece au a vakadewataka vei kemuni.3 Ia au vinakata moni kila ni ulu ni tagane yadua o Karisito,+ e ulu ni yalewa na tagane,+ e ulu i Karisito na Kalou.+4 Na tagane yadua e masu se parofisai qai ubia na uluna, e sega ni doka na uluna,5 ia na yalewa yadua e masu se parofisai+ qai sega ni ubia na uluna e sega ni doka na uluna, e tautauvata sara ga kei na yalewa e tasivori.6 Ke sega ni ubi koya na yalewa, me koti vakalekaleka, ia ke ka vakamadua vua me koti vakalekaleka se tasivori, me ubi koya.7 E sega ni dodonu me ubia na uluna na tagane, ni iyaloyalo ni Kalou o koya,+ e nona iukuuku tale ga, ia na yalewa e iukuuku i tagane.8 Ni o tagane e sega ni buli mai na yalewa, o yalewa ga e buli mai na tagane,+9 kena ikuri, e sega ni buli na tagane ena vuku i yalewa, o yalewa ga e buli ena vuku i tagane.+10 Oya na vuna me tiko kina e ulu i yalewa na ivakatakilakila ni nona vakamalumalumutaki koya ena vukudra na agilosi.+11 O koya gona, vei ira na tisaipeli ni Turaga, ena sega ni bula na yalewa ke sega na tagane, ena sega tale ga ni bula na tagane ke sega na yalewa.12 A buli o yalewa mai na tagane,+ e basika tale ga na tagane mai na yalewa, ia na ka kece e bulia na Kalou.+13 Ni lewa mada mai: Vakacava e dodonu vua na yalewa me masu vua na Kalou qai sega ni ubia na uluna?14 Vakacava, e kena ivakarau vei kemuni me maduataka na tagane ni balavu na drauniuluna?15 Ia ke balavu na drauniulu i yalewa, e kena iukuuku ga, se vaevei? Ni sega ni soli vua na iubi ni ulu, na drauniuluna ga.16 Ia ke dua e via veiletitaka me muria eso tale na ivakarau, e sega ni tiko e dua tale na ivakarau, e sega tale mada ga ena ivavakoso ni Kalou.17 Ena noqu ivakasala qo, au sega ni vakacaucautaki kemuni, baleta ni dodonu me yaga na nomuni soqoni vata, ia sa mai vakavu leqa tale.18 Kena imatai, au rogoca ni oni mai soqoni ena ivavakoso, oni sa duiyaloyalo tiko, au via vakabauta toka na ka au rogoca qori.19 E macala kina vei au ni sa vakavuna qo moni dui toto* kina,+ ia ena qai laurai ga mai o ira e vakadonuya na Kalou.20 Ni oni mai soqoni vata ena dua na vanua, sa sega ni yaga na nomuni kania na iVakayakavi ni Turaga.+21 Ena gauna me vakayacori kina na kana, oni dui kania rawa e liu na kemuni ivakayakavi, eso gona era viakana, eso tale era mateni.22 Sa sega na nomuni vale moni kana mai kina, moni gunu mai kina? Se oni beca na ivavakoso ni Kalou, oni qai via vakamaduataki ira na ligalala? Na cava meu kaya vei kemuni? Meu vakacaucautaki kemuni? Au sega sara ga ni vakacaucautaki kemuni ena ka qo.23 Ni vakadewataka vei au na Turaga na ka au vakaraitaka tale ga vei kemuni, oya ni bogi+ me soli yani kina na Turaga o Jisu, a taura mada e dua na madrai,24 oti e vakavinavinakataka, e tikica, qai kaya: “Qo e vakaibalebaletaka na yagoqu+ e soli ena vukumudou. Dou cakava tiko ga qo mo dou vakananumi au kina.”+25 E cakava tale ga qo ena bilo,+ ni ratou sa vakayagataka oti na ivakayakavi, e qai kaya: “Na bilo qo e vakaibalebaletaka na veiyalayalati vou+ e vakadeitaki ena noqu dra.+ Dou cakava tiko ga qo ena gauna kece dou gunu kina, mo dou vakananumi au kina.”+26 Ena gauna kece oni kania kina na madrai qo, oni gunuva na bilo qo, oni sa vakatakila tiko kina na mate ni Turaga me yacova nona lako mai.27 O koya gona, o koya yadua e kania na madrai se gunuva na bilo ni Turaga ena veibeci sa cala ena ka e baleta na yago kei na dra ni Turaga.28 Me dikevi koya mada e liu+ e dua ni bera ni kania na madrai se gunuva na bilo.29 Ni o koya e kana qai gunu, ena lewai ena nona kana kei na nona gunu ke sega ni kila na ibalebale ni yago.30 Oya na vuna era malumalumu ra qai tauvimate kina e levu vei kemuni, e levu era sa mate*+ sara.31 Ia ke da dikevi keda vinaka, eda na sega ni lewai.32 Ena gauna eda lewai kina, e vakadodonutaki keda o Jiova*+ meda kua ni totogitaki vata kina kei vuravura.+33 O koya gona, kemuni na taciqu, ni oni soqoni vata mai moni vakayagataka na ivakayakavi qo, ni veiwaraki.34 Ke dua e viakana, me kana ga mai nona vale, moni kua kina ni lewai ena nomuni soqoni vata.+ Na vo ni ka me caka au na qai lai vakadodonutaka niu yaco yani.


text:
IKURI
Na Yaca ni Kalou
—Kena Vakayagataki kei na Kena iBalebale
E VAKADEWATAKI vakacava na Same 83:18 ena nomu iVolatabu? E va qo na kena vakadewa ena iVolatabu Vakaviti: “Mera kila na tamata ni o kemuni, na yacamuni ga o Jiova, o kemuni ga oni Cecere Duadua e vuravura taucoko.” E vica na iVolatabu e va tale ga qo na kena vakadewa. Ia e levu ga era biuta laivi na yaca i Jiova, ra qai sosomitaka ena icavuti me vaka na “Turaga” se “O Koya sa Tawamudu.” Ia na cava e dodonu me tiko ena tikinivolatabu qo? Me dua na icavuti se na yaca sara ga Jiova?
Ena vosa vakaIperiu, na vosa e volai kina e dua na iwase levu ni iVolatabu, a volai sara ga ena tikinivolatabu qo e dua na yaca. E volai toka na yaca qo me יהוה (YHWH) ena matanivola vakaIperiu. Ena vosa vakaViti, e dau vakadewataki na yaca qo me o “Jiova.” E volai beka na yaca qo ena dua ga na vanua ena iVolatabu? Sega. Na yaca qo e voleka ni basika vaka7,000 ena ilavelave taumada ni iVolatabu a volai ena vosa vakaIperiu!
E vakacava sara mada na bibi ni yaca ni Kalou? Vakasamataka mada na Masu ni Turaga a cavuta o Jisu. E tekivu va qo na masu oya: “Tamai keimami mai lomalagi, me vakarokorokotaki na yacamuni.” (Maciu 6:9) E muri, e qai masu o Jisu vua na Kalou ena nona kaya: “Tamaqu, moni vakalagilagia na yacamuni.” Sa qai vosa mai lomalagi na Kalou: “Au sa vakalagilagia oti, au na vakalagilagia tale.” (Joni 12:28) E matata e ke ni bibi dina na yaca ni Kalou. Ia na cava era sa kauta laivi kina na yaca qo eso na dauvakadewa mai na nodra vakadewa ni iVolatabu, ra qai sosomitaka ena so na icavuti?
E rua na vuna levu. Kena imatai, era kaya e levu ni sega ni dodonu me taurivaki tale na yaca ni Kalou baleta ni sa lecavi ena gauna qo na kena icavucavuti dodonu. Na vosa vakaIperiu makawa e sega na kena votu (a, e, i, o, u). O koya gona, e sega ni dua nikua e rawa ni tukuna se ra vakarogotaka vakacava o ira ena gauna vakaivolatabu na YHWH. Ia me tarovi keda beka qo mai na noda vakayagataka na yaca ni Kalou? Ena gauna vakaivolatabu, a rairai vakarogotaki na yaca i Jisu me o Yeshua se Yehoshua
Na ikarua ni vuna era kauta laivi kina eso na yaca ni Kalou ena iVolatabu e vu mai na dua na nodra vakabauta makawa na Jiu. Levu era vakabauta ni sega ni dodonu me cavuti na yaca ni Kalou. Na vakabauta qo e yavutaki ena nodra taura cala na ka e kaya na iVolatabu: “Mo kua ni vakayagataka vakaveitalia na yaca i Jiova na nomu Kalou, ni o Jiova ena totogitaki koya e vakayagataka vakaveitalia na yacana.”
Na lawa qo e vakatabuya na kena beci se vakayagataki cala ni yaca ni Kalou. Ia kena ibalebale qori ni sa na vakatabuya na vakayagataki ni yaca ni Kalou ena kena ivakavakayagataki e dokai? Sega sara ga. O ira na vola na iVolatabu vakaIperiu (na “Veiyalayalati Makawa”), era dauveiqaravi yalodina kece ni Kalou, era dau muria tale ga na Lawa a solia na Kalou vei ira na Isireli. Ia era vola sara vakalevu na yaca ni Kalou. Kena vakaraitaki, era vola na yaca qo ena levu sara na same era dau lagata vakadomoilevu na lewe i Isireli ena nodra qaravi Kalou. O Jiova sara mada ga a vakaroti ira nona tamata mera masuta na yacana, era vakayacora qo o ira era yalodina tiko ga vua. (Joeli 2:32; Cakacaka 2:21) O koya gona, era sega ni tu vakasuka na lotu vaKarisito ena gauna qo ena nodra vakayagataka ena veidokai na yaca ni Kalou, me vaka ga a cakava o Jisu.
E dua na cala levu sara era sa vakayacora e levu na dauvakadewa ena nodra sosomitaka na yaca ni Kalou ena so na icavuti. E vaka mera kaya tiko nida sega ni rawa ni volekati koya na Kalou, ia e duatani na ka e uqeti keda kina na iVolatabu, oya meda saga meda “veitokani voleka kei Jiova.” (Same 25:14) Vakasamataka mada e dua drau dau veivolekati. Rawa beka ni o kaya ni drau veivolekati kei na nomu itokani ke o sega tu mada ga ni kila na yacana? Ena vakasama vata ya, vakacava o keda, ena rawa nida veivolekati dina kei Jiova ke vunitaki tiko vei keda na yacana? Kena ikuri, ni sa sega ni vakayagataki na yaca ni Kalou, sa sega tale ga ni kilai na kena ibalebale totoka. Na cava sara mada na ibalebale ni yaca ni Kalou?
A tukuna sara ga na Kalou na ibalebale ni yacana vua na nona tamata yalodina o Mosese. Ni taroga o Mosese na yaca ni Kalou, e qai sauma o Jiova: “Au na Cakava na ka ga au Vinakata.” (Lako Yani 3:14) O koya gona, e sega ni dua na kena dredre vei Jiova me cakava na nona inaki, e okati tale ga kina na ka e vinakata me cakava ena veika e bulia kei na vakayacori ni nona inaki.
Kaya mada ke tu vei iko na kaukaua mo cakava kina na ka ga o vinakata. Na cava o na cakava ke tauvimate bibi o nomu itokani? O na vakabulai koya se vakacava? Vakacava ke dua e leqa vakailavo? O na vakarautaka na ka me bula kina. Ia kena seva ni o na sega ni rawata na veika kece qo. O keda kece e vakaiyalayala ga na ka eda rawata. Ni o vulica na iVolatabu, o na druka mo kila ni o Jiova e rawa ni cakava na ka ga e vinakata me vakayacori kina na nona vosa ni yalayala. E marautaka tale ga me vakayagataka na nona kaukaua me vakacegui ira kina era lomani koya. (2 Veigauna 16:9) Na kaukaua vakasakiti qo i Jiova era lecava o ira era sega ni kila na yacana.
E matata vakasigalevu ni yaca, Jiova, e dodonu ga me tiko ena iVolatabu. Noda kila na kena ibalebale kei na noda vakayagataka ena noda sokalou, ena vukei keda sara vakalevu ena noda toro voleka vua na Tamada vakalomalagi o Jiova. *
^ para. 3 Raica na brochure, The Divine Name That Will Endure Forever, tabaka na iVakadinadina i Jiova, mo raica kina eso tale na ivakamacala me baleta na yaca ni Kalou, kena ibalebale, kei na vuna meda vakayagataka kina ena sokalou. Raica tale ga na Vakadewa ni Vuravura Vou, itabataba ni 2013, iKuri A4.


text: 7 Ni vosa oti vei ira na vakarogoci koya tiko, sa qai curu i Kapenaumi.2 E tauvimate voli qai voleka sara ni mate na nona dauveiqaravi e dua na turaganivalu, qo na dauveiqaravi e dau lomana vakalevu.+3 Ni rogoca na itukutuku kei Jisu, e mani tala eso na nodra qase na Jiu mera lai kerei koya me gole mada yani me lai vakabula na nona dauveiqaravi.4 Nira yaco yani vei Jisu, era vakamasuti koya: “E yaga moni cakava vua na ka keimami kerea qo,5 ni dau yaga vakalevu ina neimami matanitu, e tara tale ga na neimami valenilotu.”6 E lako vata kei ira o Jisu. Ia ni bera ni yaco i vale sa talai ira mai eso nona itokani na turaganivalu mera kaya vei Jisu: “Turaga, moni kua ga ni lako mai, e sega ni veiganiti moni curu ina noqu vale.+7 Oya na vuna au sega ni lako yani kina vei kemuni. Ke oni vosa ga, ena qai bula na noqu dauveiqaravi.8 O yau mada ga au dau vakarorogo ina lewa. Era vakarorogo tale ga vei au na sotia, niu tukuna vua e dua, ‘Lako!’ E lako sara, niu tukuna tale vua e dua, ‘Lako mai!’ E lako sara mai o koya, au tukuna vua na noqu dauveiqaravi, ‘Cakava qo!’ E cakava sara o koya.”9 E kurabui o Jisu ni rogoca na vosa ya, e vuki vei ira na ilala levu era muri koya tiko qai kaya: “Au tukuna vei kemuni, au sega mada ga ni raica e Isireli e dua me va qo na levu ni nona vakabauta.”+10 Nira lesu i vale o ira na talai mai, era raica ni sa bula vinaka na dauveiqaravi.+11 Oti ga ya e gole sara ina koro o Neini, era tomani koya tiko nona tisaipeli kei na dua na ilala levu.12 Ni volekata yani na matamatanikoro, isa, sa colati mai e dua na mate. E luvena tagane duadua ga e dua na marama,+ e yada tale ga. Era lako vata mai kei koya e dua na ilala levu mai na koro.13 Ni raici koya na Turaga, e lomani koya dina+ qai tukuna vua na yada: “Kua ni tagi.”+14 E toro volekata na tavata qai tara. Era tu vakadua na colata tiko na mate, qai kaya o Jisu: “Cauravou, au tukuna vei iko, duri!”+15 E duri na cauravou qai vosa, mani soli koya sara o Jisu vei tinana.+16 E tuburi ira kece na rere, era vakacaucautaka na Kalou ena nodra kaya: “Sa basika ena keda maliwa e dua na parofita levu,”+ sa “yalololoma na Kalou vei ira nona tamata.”+17 E kuruseta na vanua kece o Jutia kei na veivanua voleka na itukutuku qo.18 Eratou talanoataka vei Joni na nona tisaipeli na ka kece era yaco qo.+19 Mani kaciva e rua nona tisaipeli o Joni qai talai rau vua na Turaga me rau taroga: “O kemuni o koya ena lako mai,+ se me keimami waraka e dua tale?”20 Ni rau yaco yani vei Jisu erau kaya vua: “E talai keirau mai o Joni na Dauveipapitaisotaki me keirau taroga, ‘O kemuni o koya ena lako mai, se me keimami waraka e dua tale?’”21 Ena gauna vata ya, e vakabula e levu na tauvimate,+ o ira na vakaleqai ena mate bibi, kei ira e curumi ira na yalo velavela, era rai tale ga e levu na mataboko.22 E sauma vei rau o Jisu: “Drau lai tukuna vei Joni na ka drau raica kei na ka drau rogoca. Era sa rai na mataboko,+ era lako na lokiloki, era vakasavasavataki na vukavuka, era rogo na didivara,+ era vakaturi na mate, sa tukuni tale ga na itukutuku vinaka vei ira na dravudravua.+23 E marau o koya e sega ni tarabe ena vukuqu.”+24 Ni rau sa vakanadaku na italai nei Joni, e qai vakamacalataki Joni vei ira na ilala levu o Jisu: “Na cava oni lai raica ena vanua talasiga? Na gasau e liwava na cagi?+25 Na cava ga oni lai raica? E dua e tokara na isulu e malumu vinaka?*+ Era tiko ga ena valenitui o ira na dau tokara na isulu totoka ra qai tikovinaka.26 O cei ga oni lai raica? Na parofita? Io, au tukuna vei kemuni, e uasivia sara na parofita.+27 Qo na ka e volai me baleti koya, ‘Raica! Au sa tala e dua na noqu italai me liu vei iko, ena vakarautaka na nomu sala.’+28 Au tukuna vei kemuni, vei ira kece na sucu mai, e sega ni dua e uasivi Joni, ia o koya e lailai duadua ena Matanitu ni Kalou e uasivi vua.”+29 (Nira rogoca na lewenivanua kei ira na daukumuni ivakacavacava na vosa ya, era vakarogoya ni yalododonu ga na Kalou, nira papitaisotaki ena papitaiso i Joni.+30 Ia era beca na ivakasala* ni Kalou o ira na Farisi kei ira na kila vinaka na Lawa.+ O ira qo a sega ni papitaisotaki ira o Joni.)31 “O cei gona meu vakatauvatana kei na itabatamata qo, era vakataki cei?+32 Era vakataki ira na gone era tiko ena makete, era kacivi ira na nodra icaba, era kaya, ‘Keimami uvuca vei kemuni na bitunivakatagi, ia oni sega ni meke, keimami tagiyaso ia oni sega ni tagi.’33 E vaka kina o Joni na Dauveipapitaisotaki, e sega ni kana madrai se gunu waini,+ ia oni kaya, ‘E tiko vua na timoni.’34 Ni lako mai na Luve ni tamata e kana e gunu, oni se kaya ga, ‘Raica! E tamata dau kanavoro qai daugunu waini, e nodra itokani na daukumuni ivakacavacava kei ira na ivalavala ca!’+35 Ena qai kilai ga o koya e yalomatua ena ka kece e cakava.”+36 E vakamasuti koya voli e dua na Farisi me rau lai kana vata. E mani curu ina nona vale na Farisi, lai dabe sara ena teveli.37 E rogoca e dua na yalewa ivalavala ca ena koro ni kana* tiko o Jisu ena vale ni Farisi ya, mani kauta yani e dua na tavaya* waiwai boivinaka.+38 E tekiduru e yava i Jisu, e tagi, mani vakasuasuataka na yava i Jisu ena wainimatana qai vakamamacataka ena drauniuluna. E reguca tale ga na yavana qai livia kina na waiwai boivinaka ya.39 Ni raica ya na Farisi e sureti koya, e kaya e lomana: “Ke parofita dina o ka qo, ena kila se o cei e tarai koya tiko, e yalewa vakacava tale ga, ni yalewa ivalavala ca.”+40 E kaya o Jisu: “Saimoni, au via tukuna vei iko e dua na ka.” E kaya o Saimoni: “Ni tukuna mai, Qasenivuli!”41 “Rau dinau tu vua e dua na turaga e le rua, e dua e dinautaka e 500 na dinari,* e dua e 50.42 Ni rau sega ni sauma rawa na nodrau dinau, e vosoti rau ruarua. O cei vei rau qo ena lomani koya vakalevu?”43 E sauma o Saimoni: “Au vakabauta o koya e levu nona dinau.” E kaya vua: “E donu nomu isaunitaro.”44 E vuki o Jisu vua na yalewa qai kaya vei Saimoni: “O sa raica na yalewa qo? Niu curu mai nomu vale, o sega ni vakarautaka na wai me vui kina na yavaqu. Ia na yalewa qo e vakasuasuataka na yavaqu ena wainimatana qai vakamamacataka ena drauniuluna.45 O sega ni bau reguci au, ia na yalewa qo e sega ni cegu nona reguca na yavaqu mai na gauna au curu mai kina.46 O sega ni livia e uluqu na waiwai, ia na yalewa qo e livia e yavaqu na waiwai boivinaka.47 Au kaya vei iko, sa vosoti e levu na nona ivalavala ca ena ka e cakava qo,+ ni loloma vakalevu. Ia e vosoti vakalailai o koya e loloma vakalailai.”48 E qai kaya vua na yalewa: “Sa vosoti na nomu ivalavala ca.”+49 Era veikayaka na dabe vata tiko kei koya ena teveli: “Sa dua na ka o ka qo ni vosota na ivalavala ca!”+50 E kaya o Jisu vua na yalewa: “E vakabulai iko na nomu vakabauta,+ lako ena vakacegu.”


text: 104 Me vakacaucautaki Jiova na yagoqu taucoko.+I Jiova na noqu Kalou, oni sa rui cecere.+Oni vakaisulu ena lagilagi* kei na veika totoka.+2 Oni sa ologi ena rarama+ me vaka na isulu,Oni birika na lomalagi vaka na isulu ni valelaca.+3 E vakadavora na icoka ni nona rumu e cake ena wai e macawa,*+E cakava na o me nona qiqi,+E veitosoyaki ena taba ni cagi.+4 E cakava o koya mera kabula kaukaua* na nona agilosi,Mera bukawaqa dau veivakarusai na nona dauveiqaravi.+5 Sa vakataudeitaka na yavu ni vuravura o koya,+Ena sega ni yavalati mai na kena vanua* me tawamudu, io me tawamudu.+6 Oni ubia ena wai titobu me vaka e ubi ena isulu.+Sa sivita sara na dela ni veiulunivanua na wai.7 Ni oni veivunauci e dro na wai,+Ni voqa mai na nomuni kurukuru, e gutuwa sara ena taqaya8 —E lako cake na veiulunivanua+ qai lako sobu na veibuca—Ina vanua oni vakataudeitaka me nodra.9 Oni biuta e dua na iyalayala mera kua ni sivita,+Mera kua tale vakadua ni ubia na vuravura.10 E tala o koya na vure ina veibuca,*Era drodro ena maliwa ni veiulunivanua.11 Era vakarautaka na wai vei ira na manumanu kila kece ni vanua,Era vakaceguya kina na asa kila na nodra karamaca.12 Era ro e deladra na manumanuvuka ni lomalagi,Era lagasere ena maliwa ni draunikau vavaku.13 E vakasuasuataka o koya na veiulunivanua mai na nona rumu e cake.+Ena vua ni nomuni cakacaka e vakamamautaki kina o vuravura.+14 E vakatubura tiko na co o koya me kedra na bulumakauKei na kau mera vakayagataka na kawatamata,+Me tubu mai na vanua na kakana15 Kei na waini me marau vakalevu kina na loma ni tamata,+Na waiwai me lumisa kina na mata,Kei na madrai me vakabulabulataka na loma ni tamata.+16 Era sa mamau na veivunikau i Jiova,Na veisitari kei Lepanoni a tea o koya,17 Na vanua era vakasova kina na manumanuvuka.Na itikotiko ni belo+ ena veivunijunipa.18 Na veiulunivanua cecere e nodra na me ni ulunivanua,+Na vatu e nodra ivakaruru na koni.+19 E cakava o koya na vula me ivakatakilakila ni veigauna sa loku,E kila vinaka na matanisiga na gauna me dromu kina.+20 Oni kauta mai na butobuto, sa qai bogi,+Nira wavoki voli na manumanu kila kece ni veikau.21 Era tagica na kedra na laione gone*+Qai vakasaqara mai vua na Kalou na kedra.+22 Ni cabe na matanisiga,Era suka qai davo ena nodra qara.23 E lako na tamata ina nona cakacaka,Qai cakacaka tiko me yacova na yakavi.24 Sa levu sara ga na nomuni cakacaka i Jiova!+Oni sa cakava kece vakavuku.+Sa sinai na vuravura ena ka oni cakava.25 E tiko na wasawasa, e levu qai raba,E sinai kina na veika bula e sega ni wiliki rawa, na ka lalai kei na ka lelevu.+26 Era soko e kea na waqa,Na Livaiacani*+ tale ga oni bulia me qito kina.27 O ira kece era waraki kemuniMoni solia na kedra kakana ena kena gauna.+28 Na ka oni solia vei ira, era kumuna.+Ni oni dolava na ligamuni, era vakamamautaki ena veika vinaka.+29 Ni oni vunitaka na matamuni, era lomaleqa.Ke oni kauta laivi na nodra icegu,* era mate qai suka ina kuvuniqele.+30 Era buli ke oni tala yani na yalomuni,+Oni qai vakavoutaka na dela ni qele.31 Na lagilagi i Jiova ena tu ga me tawamudu.Ena marautaka vakalevu o Jiova na nona cakacaka.+32 E yavavala na vuravura ni rai yani o koya,E kubou na veiulunivanua ni tara yani.+33 Au na sere vei Jiova+ ena noqu bula taucoko,Au na sere ena vakacaucau* vua na noqu Kalou ena gauna kece ni noqu bula.+34 Me vakamarautaki koya* na noqu vakanananu.Au na marautaki Jiova vakalevu.35 Era na yali mai vuravura na tamata ivalavala ca,Era na sega ni tiko tale na daucaka ca.+Meu vakacaucautaki Jiova. Vakacaucautaki Ja!*


text:
IVAKASALA INA VUVALE | VAKAWATI
Mo Dau Vakarorogo Matua
ITUVAKI DREDRE
E tukuna o watimu “o sega ni rogoci au tiko.” O kaya lo ga, ‘au sa rogoca na ka o tukuna.’ Ia na ka o rogoca e sega ni ka e tukuna o watimu. Katuvu tale na veiba.
Me kua ni yaco qori, e bibi mo kila na vuna o sega ni taura rawa kina na itukutuku e tukuna tiko o watimu
VUNA E YACO KINA
O wele se oca. Era kosakosa na gone, e rogo levu na tivi, o vakasamataka tiko e dua na leqa a yaco e vanua ni cakacaka. Ena gauna vata qori e tukuna tiko vei iko o watimu ni dou na vakavulagi ena yakavi. O na rairai tukuna “sa donu,” ia o rogoca dina na ka e tukuna? De dua o nanuma ni o sa rogoca, ia o sega ni taura vinaka na ka e tukuna.
Ka ga o nanuma. O nanuma ni duatani na ibalebale ni ka e tukuna tiko o watimu, na kena dina sa lai duatani tale na nomu rai. Kena ivakaraitaki, e kaya o watimu: “Sa sivia na nomu cakacaka bera na macawa qo.” O nanuma ni ya na vosa ni veivakalewai, o mani tukuna: “E sega ni bale vei au! Au cakacaka bera ni sa sivia na nomu vakasabusabu.” E kailavaka mai o watimu, “Au sega ni beitaki iko tiko!” A via tukuna tiko ga o koya mo drau cakava vata e dua na ka ena muanimacawa.
Vakariri mo walia na leqa. “So na gauna au dau via talaucaka na lomaqu vei Mike,” e kaya o Marcie, * “ia e dau vakatututaka tale mai o koya na iwali ni noqu leqa. Au sega ni via kila na kena iwali, au vinakata ga me rogoci au.” Na cava e leqa? Ni vosa tiko o Marcie sa lai vakasamataka sara tiko o Mike na iwali ni leqa. Sa na sega gona ni rogoca vinaka na ka kece e tukuna o Marcie.
Se cava e vu ni leqa, ena rawa vakacava mo dau vakatudaliga matua?
KA O RAWA NI CAKAVA
Vakarogoci koya. E via tukuna tiko o watimu e dua na ka bibi, o na tu vakarau mo rogoci koya? De dua ena dredre mo cakava ya. E levu na ka o rairai vakasamataka tiko. Kua gona ni lasutaka ni o rogoca tiko na ka e tukuna o watimu. Ke rawa, biuta mada na ka o cakava tiko mo rogoci koya, se kerei koya mo drau qai veivosaki ena dua tale na gauna.
Waraka na gauna mo qai vosa kina. Ni vosa tiko o watimu, kua ni vosa takoso se vakacala na ka e tukuna. Mo waraka na gauna mo na vosa kina. Ena gauna qo rogoci koya mada ga.
Taro. O na kila na ka e tukuna tiko o watimu ke o dau taro. E tukuna o Marcie sa cavuti oti mai: “Au taleitaka ni dau taro o Mike, au kila kina ni kauaitaka na noqu rai.”
Kua ni rogoca ga, kila na ka e tukuni. E bibi mo saga mo kila na ka e vakaibalebaletaka dina tiko o watimu ena irairai ni matana, nona ivukivuki kei na rorogo ni domona. De dua ena kaya “sa rauta, kua ni leqataka,” ia na ka e tukuna dina tiko “au sega ni taleitaka na ka o cakava.” Dua tale na kena ivakaraitaki, ena rairai kaya o watimu, “o sega ni dau vukei au,” e tukuna tiko ni “o sega ni dau kauaitaki koya.” Mo kila gona na ka e vakasamataka tiko ke sega mada ga ni tukuna vei iko. Ke sega drau na veibataka wale ga na ka e tukuna, ia qori e sega dina ni ka e vakaibalebaletaka.
Vakarorogo tiko ga. Ke o sega ni taleitaka na ka o rogoca kua ni vakalecalecava se lako. Me kena ivakaraitaki, vakacava ke vakalewai iko tiko o watimu? E kaya o Gregory sa 60 na yabaki na nona vakawati, “vakarorogo tiko ga. Vakasamataka vinaka na ka e tukuna o watimu. Qori e ivakaraitaki ni yalomatua, ena yaga sara vakalevu.”
Kauaitaki watimu dina. E sega ni noda itovo ga meda dau vakarorogo, ia e ivakaraitaki ni loloma. Ke o kauaitaka dina na ka e tukuna tiko o watimu o na vakarogoci koya, o na sega tale ga ni cakava ena voraki. Ni o cakava qori o sa muria tiko na ivakasala ena iVolatabu: “Mo dou kakua ni nanuma na nomudou ka ga koi kemudou yadua, ia mo dou dui nanuma talega na nodra ka na tamata tani.”
^ para. 9 Sa veisau na yaca ena ulutaga qo.


text:
iVakasala ina Vuvale | VAKAWATI
iWali ni “Veigaluvi”
ITUVAKI DREDRE
E rawa vakacava me rau veigaluvi tu vakadede e rua erau bubuluitaka ni rau na veilomani ena nodrau bula taucoko? De dua rau na kaya, ‘sa bau cegu mada ga kina neirau veiba.’ Ia qori e sega ni iwali ni leqa.
VUNA E YACO KINA
Sauma lesu. Eso na veiwatini era veigaluvi mera sauma lesu na ka e cakava na kedra isa. Kena ivakaraitaki, de dua a tuvanaka o tagane e dua na ka ena muanimacawa qai sega ni tukuna vei watina. Ni kila qori o watina, dua na ka nona cudru qai tukuna vei tagane ni sega ni dauveinanumi. E tukuna vua o tagane ni dau kauaitaka vakasivia na ka. E biubiu o yalewa ena levu ni nona cudru qai galuvi watina. E vaka ga e tukuna tiko: “Au na sauma na ka o cakava.”
Yaco ga na lomadra. Eso na veiwatini era veigaluvi me yaco kina na lomadra. Kena ivakaraitaki, vakasamataka mada ni rau tuvanaka na veiwatini me rau gade, qai vinakata o yalewa me lako tale ga na nona itubutubu. E sega ni taleitaka qori o tagane. E kaya: “Au lewai iko, sega ni o rau nomu itubutubu.” Na ka e cakava o yalewa e vakavuna me galuvi koya o watina me yaco kina na lomana.
E macala ni yaga na nodrau veigaluvi me rawa ni ruru kina na cudru ke sa katakata na veivosaki. Ni kaya na iVolatabu ni tiko na “siga me tiko lo kina.” (Dauvunau 3:7) Ia ke caka qori me saumi kina na ka e cakava e dua se me yaco na lomana, erau na veicudruvi tiko ga qai sega ni veidokai. Ena wali vakacava qori?
KA O RAWA NI CAKAVA
Me rau kila taumada na veiwatini ni sega ni iwali ni nodrau leqa na veigaluvi. E dina ni na saumi kina na ka e cakava o watimu, se na yaco kina na lomamu, ia o na cakava beka qori vua o bubuluitaka mo lomana? E levu tale tu na sala e rawa ni wali kina na veiba.
Dauveikauaitaki. E kaya na iVolatabu ni “sega ni cudrucudru” na loloma. (1 Korinica 13:
Drau saga vakaveiwatini mo drau walia vata na leqa
Vosa vakamalua. Ena katakata tiko ga na veiba ke sega ni tarovi. Ena yasana adua, o rawa ni tarova me kua ni tini vaka ca. Na cava mo cakava? E kaya na ivola Fighting for Your Marriage: “E levu na gauna e dau iwali ga ni veiba na vosa vakamalua, kei na nomu kauaitaka na rai nei watimu.”
Dauveinanumi. E kaya na iVolatabu: “Me kua ni dua e qara na ka e yaga ga vua, me qara tale ga na ka e yaga vei ira tale eso.” (1 Korinica 10:24) Ke drau dau saga vakaveiwatini mo drau walia vata na leqa, drau na sega ni veicudruvi, veiba, se veigaluvi.
Na veigaluvi e sega ni tokona na ka e tukuna na iVolatabu: “Ia o kemuni na tagane moni lomana tale ga na dui watimuni me vaka ga nomuni lomani kemuni; ia na yalewa me dokai watina vakalevu.” (Efeso 5:33) Vakacava mo drau veivosakitaka vakaveiwatini ni drau na sega tale ni veigaluvi?
VULICA ESO TALE NA KA
YADRA!
Qarauna na Vosa Mosimosi
Na cava drau rawa ni cakava vakaveiwatini ke vakaleqa tiko nomudrau veivosaki na vosa mosimosi


text:
LESONI 9
E Rawa ni Marau Vakacava na Nomu Vuvale?
1. Me marau na vuvale, na cava e bibi kina na vakamau?
E vu mai vua na Kalou mamarau o Jiova na itukutuku vinaka, e vinakata me marau na vuvale. (1 Timoci 1:11) A tauyavutaka na vakawati. E bibi me vakalawataki na vakawati me marau kina na vuvale baleta ni vanua vinaka mera susugi kina na gone. E bibi mera doka na lotu vaKarisito na lawa ni nodra vanua me baleta na vakalawataki ni vakawati.—Wilika Luke 2:1, 4, 5.
Na cava na rai ni Kalou me baleta na vakawati? E vinakata me dei na nodrau vauci vata na tagane kei na yalewa. E vinakata o Jiova me yalodina o tagane vua na watina, me cakava tale ga qori o yalewa vei tagane. (Iperiu 13:4) E cata na veisere. (Malakai 2:16) Ia e vakatara me sereki watina na lotu vaKarisito qai vakawati tale ke veibutakoci o kena isa.—Wilika Maciu 19:3-6, 9.
2. Me vakacava nodrau ivalavala na veiwatini ena nodrau bula vakawati?
A bulia o Jiova na tagane kei na yalewa me rau dau cakacaka vata. (Vakatekivu 2:18) Ni ulunivuvale o tagane, e dodonu me vakarautaka na veika vakayago me baleta na nona vuvale qai vakavulici ratou ena veika me baleta na Kalou. Ena vakuai koya ena so na ka ni lomana na watina. E dodonu me rau veilomani rau qai veidokai na veiwatini. Ni rau sega ni uasivi, e bibi me rau dauveivosoti me marautaki kina na vakawati.—Wilika Efeso 4:31, 32; 5:22-25, 33; 1 Pita 3:7.
3. Mo biuti watimu ke o sega ni marautaka na nomu vakawati?
Ke yaco eso na ka dredre ena nomudrau vakawati, e bibi mo drau saga mo drau dau veilomani. (1 Korinica 13:4, 5) E sega ni tukuna na Vosa ni Kalou ni veibiu e iwali ni leqa e dau yaco ena vakawati.—Wilika 1 Korinica 7:10-13.
4. Ra gone, na cava e vinakata na Kalou?
E vinakata o Jiova moni marau qai vakarautaka na ivakasala vinaka duadua moni marautaka kina na nomuni bula vakaitabagone. E vinakata moni vuli ena nodrau vuku kei na nodrau kila na nomuni itubutubu. (Kolosa 3:20) E vinakata tale ga o Jiova moni vakila na marau e rawati ni vakayacori na ka e vinakata na Dauveibuli kei na Luvena.—Wilika Dauvunau 11:9–12:1; Maciu 19:13-15; 21:15, 16.
5. Ra itubutubu, era na marau vakacava na luvemuni?
Moni cakacaka vakaukaua moni vakarautaka na kakana, na vale kei na nodra isulu na luvemuni. (1 Timoci 5:8) Ia mera marau, e bibi moni vakavulici ira mera lomana na Kalou, mera vuli tale ga vua. (Efeso 6:4) Ena uqeti ira vakalevu na luvemuni nira raica na nomuni lomana na Kalou. Ena vukei ira tale ga na nomuni yavutaka ena Vosa ni Kalou na nomuni veivakavulici.—Wilika Vakarua 6:4-7; Vosa Vakaibalebale 22:6.
Ena yaga vei ira na gone na nomuni dau veivakayaloqaqataki kei na nomuni veivakacaucautaki. E gadrevi tale ga mera dau vunauci ra qai vakadodonutaki. Qori ena taqomaki ira mai na ivalavala era na rarawa kina. (Vosa Vakaibalebale 22:15) Ia me kua ni voravora se kaukaua na veivunauci.—Wilika Kolosa 3:21.
E tabaka na iVakadinadina i Jiova e levu na ivola vakaivolatabu e vakarautaki sara ga me vukei ira na itubutubu kei na gone.—Wilika Same 19:7, 11.
VULICA ESO TALE NA KA
Na Cava Mada e Kaya na iVolatabu?
Ka Mo Cakava me Marau Kina Nomu Vuvale
Mera vakatotomuria na tagane vakawati, yalewa vakawati, itubutubu, kei na gone na loloma e vakaraitaka o Jisu. Na cava eda vulica vua?


text:
Era Ciqoma na iVakadinadina i Jiova na Veiqaravi Vakavuniwai?
Io, keimami dau ciqoma na veiqaravi vakavuniwai. Ni keimami saga na tiko bulabula, keimami na “vinakata nona veivuke na vuniwai” ena so na gauna. (Luke 5:31, Easy-to-Read Version) Eso mada ga na iVakadinadina i Jiova era vuniwai, me vakataki Luke e dua na lotu vaKarisito ena imatai ni senitiuri.—Kolosa 4:14.
Ia keimami sega ni ciqoma na ivakarau ni veiqaravi vakavuniwai e veisaqasaqa kei na ivakavuvuli vakaivolatabu. Kena ivakaraitaki, keimami sega ni ciqoma na dra ni vakatabuya na iVolatabu na tauri ni dra me vakabulabulataki kina na yago. (Cakacaka 15:20) E vakatabuya tale ga na iVolatabu na ivakarau ni veiqaravi e okati kina na ka vakatevoro.—Kalatia 5:19-21.
E levu na veiqaravi vakavuniwai e sega ni veisaqasaqa kei na ivakavuvuli vakaivolatabu. Koya gona, eda na dui vakatulewa kina. Ena rairai ciqoma e dua na iVakadinadina i Jiova e dua na mataqali veiqaravi vakavuniwai, ia ena rairai sega ni ciqoma e dua tale.—Kalatia 6:5.
VULICA ESO TALE NA KA
SAUMI NA TARO VAKAIVOLATABU
Rawa ni Qaravi Vakavuniwai na Lotu vaKarisito?
E kauaitaka na Kalou na veiqaravi vakavuniwai eda digia?